
=  organ  pentru  ştiinţa  şi  viaţa  bisericească.  = 

Abonamentul:  Pe  un  an  180  Lei.  Pe  o  jumătate  de  an  90  Lei. 

—  Un  număr  15  Lei.  - = 


Reorganizarea  învăţământului 
teologie. 

Stările  nouă  creiate  de  răsboiu,  cu  multiplele  lor 
probleme,  a  căror  soluţionare  angajează  în  măsură  con¬ 
siderabilă  şi  sforţările  preoţimii  noastre,  au  subliniat 
insuficienţa  pregătirii  de  până  acuma  a  celor  meniţi  să 
fie  «sarea  pământului»  şi  «lumina  lumii». 

Valul  de  erezii  morale  şi  sociale  care  cutreieră 
lumea  de  azi  dela  un  capăt  la  altul  nu  poate  fi  stăvilit 
decât  printr’o  organizată  şi  eroică  acţiune  întreprinsă 
de  instituţia  sacră  a  Mântuitorului  nostru  Isus  Hristos. 
Iar  această  acţiune  nu  poate  fi  dusă  la  bun  sfârşit 
decât  printr’o  temeinică  pregătire  a  ostaşilor,  pe  cari 
slăvitul  Pavel  îi  doria  înarmaţi  cu  «sabia  Duhului». 

Iată  pentruce  grija  Bisericii  de  a*şi  creşte  slujitori 
tot  mai  înţelepţi  şi  mai  devotaţi  este  pe  deplin  justificată. 

Privită  în  lumina  acestor  consideraţii,  problema 
reorganizării  şcoalelor  teologice  câştigă  o  importanţă 
covârşitoare. 

Actualul  guvern  şi-a  luat,  între  altele,  şi  sarcina 
de  a  soluţiona  această  problemă.  Fireşte,  cu  efectivul 
concurs  al  Bisericii.  O  comisie  de  şase  persoane,  numită 
de  Sf.  Sinod,  a  şi  alcătuit  un  proiect  de  lege  pentru 
reorganizarea  învăţământului  teologic  şi,  dupăce-şi  vor 
spune  cuvântul  toate  organeie  de  cădere,  el  va  fi  adus 
în  faţa  corpurilor  legiuitoare. 

Dispoziţiile  principale  ale  proiectului  de  lege  sunt 
următoarele: 

Şcoalele  pentru  formarea  clerului  sunt  de  trei  grade: 
facultăţi  teologice,  academii  teologice  şi  seminarii  de 
vocaţane. 

Facultăţile  teologice  vor  funcţiona  în  cadrele  uni¬ 
versităţilor.  Ele  vor  conferi  titlul  de  «licenţiat»  şi 
«doctor»  în  teologie.  Pe  lângă  fiecare  universitate  va 
funcţiona  câte  o  facultate  teologică. 

Dacă  facultăţile  teologice  nu  vor  organiza  cursuri 
speciale  pentru  doctorat,  Biserica  va  înfiinţa  un  institut 
de  înalte  studii  teologice  ortodoxe. 

Academiile  teologice  sunt  şcoale  superioare  în  cari 
învăţământul  teoretic  e  completat  prin  «practica  teolo¬ 
gică».  Ele  conferă  titlul  de  «licenţiat».  îşi  recrutează 
studenţii  dintre  absolvenţii  de  patru  clase  (superioare) 
dela  seminariile  de  vocaţiune  .  şi  dintre  bacalaureaţii 
liceelor  (ori  ai  unor  şcoale  similare  acestora).  Licenţiaţii 
academiilor  se  pot  înscrie,  pentru  doctorat,  la  facultăţile 
de  teologie,  fără  a  mai  fi  obligaţi  să  facă  vr’un  examen 
de  diferenţă.  Academiile  pregătesc  profesori  de  ştiinţele 
teologice  pentru  seminariile  de  vocaţip,  cateheţi  pentru 
şcoalele  secundare  şi  parohi.  învăţământul  în  academiile 
teologice  durează  patru  ani. 

Se  vor  înfiinţa  Academii  teologice  in  Bucureşti, 
Iaşi,  Craiova,  Cluj,  Sibiiu,  Oradea-mare,  Chişinău. 

Seminariile  actuale  vor  fi  transformate  în  seminarii 
de  vocaţie,  cari  vor  pregă  i  parohi  pentru  sate.  In^ceste 
şcoale  se  primesc  absolvenţi  de  patru  clase  gimnaziale, 
învăţământul  durează  şase  ani,  dintre  cari  patru  de 
teorie  şi  doi  de  practică.  Absolvenţii  celor  dintâi  patru 
ani  de  învăţământ  seminarial  se  pot  înscrie  la  Acade¬ 
miile  sau  facultăţile  teologice.  Se  vor  înfiinţa  seminarii 
de  vocaţie  în  Bucureşti,  Buzău,  Curtea  de  Argeş, 
Râmnicu-Vâlcii,  Cernăuţi,  Dorohoi,  Edineţi,  Huşi,  Roman, 
Chişinău,  Ismail,  Galaţi,  Constanţa  şi  Sibiiu.  Se  vor 
înfiinţa  şi  seminarii  monahale. 

Corpul  didactic  al  facultăţilor  de  teologie  se  va 
recruta  potrivit  articolului  3  din  Statutul  pentru  organi¬ 
zarea  Biseiicii  ortodoxe. 

Profesorii  Academiilor  teologice  vor  fi  aleşi  con¬ 
form  legii  învăţământului  superior,  cu  participarea 
Bisericii.  Ei  sunt  asimilaţi  în  drepturi  şi  datorii  cu 
agregaţii  dela  universitate. 

Profesorii  (cei  pentru  ştiinţele  teologice)  seminariilor 
de  vocaţie  vor  fi  recrutaţi  conform  legii  dintre  diplo¬ 
maţii  facultăţilor  şi  academiilor  teologice.  Ei  vor  avea 
un  salar  sporit  cu  25%  faţă  de  salarul  profesorilor 
secundari.  Profesorii  de  materii  laice  sunt  obligaţi  să 
treacă,  înainte  de  «definitivare»,  un  examen  suplementar 
de  Apologetică  şi  îndrumări  misionare. 

In  şcoalele  teologice  se  predau  următoarele  ma¬ 
terii:  Teologia  istorică,  Teologia  exegetică,  Teologia 
sistematică,  Teologia  practică,  Apologetica,  îndrumări 
misionare  şi  Citirea  Sf.  Scripturi. 

Cultura  teologică  va  fi  completată  prin  cultura 
laică :  In  Academii  şi  facultăţi  cu  limbile  ebraică,  greacă 
şi  slavă  şi  cu  discipline  filozofice.  In  seminarii  mate¬ 
riile  laice  în  cei  dintâi  patru  ani  vor  fi  identice  cu 
materiile  din  cursul  superior  al  liceului. 

Un  capitol  special  din  proiectul  ^de  lege  este  de¬ 
stinat  educaţiei  care  trebue  să  fie  elementul  principal 
a!  creşterii  clerului  nostru.  Se  prevede  câte-un  spiritual 
(cu  drepturile  unui  profesor)  de  fiecare  clasă.  Fiecare 
elev  de  seminar  va  avea  un  «carnet  de  conştiinţă»,  în 
care-şi  va  nota  zilnic  păcatele  făcute.  însemnările  din 
acest  carnet  însă  nu  vor  fi  puse  la  contribuţie  la  sta¬ 
bilirea  notei  de  conduită. 

Toţi  studenţii  şi  elevii  din  şcoalele  teologice  vor  . 
fi  obligaţi  a  locui  în  internat. 

învăţământul  teologic  se  pune  sub  conducerea  Direc¬ 
ţiunii  învăţământului  teologic  de  sub  autoritatea  Sf.  Sinod. 
El  se  va  organiza  întocmai  ca  direcţiunea  111.  din  Mini¬ 
sterul  Instrucţiunii  şi  va  avea  3  organe  auxiliare:  1.  Corni- 
siunea  pentru  examenul  de  capacitate  pentru  profesorii 
de  materii  teologice  la  seminariile  de  vocaţie.  2.  Comi- 
siunea  pentru  redactarea  şi  revizuirea  regulamentelor 
de  studii  şi  a  manualelor  pentru  Academiile  de  teologie 
şi  seminariile  de  vocaţie.  3.  Comisiunea  pentru  redac¬ 
tarea  şi  revizuirea  regulamentului  pentru  viaţa  din  inter- 

î* 

natele  dela  Academiile  teologice  şi  seminariile  de  voea- 
ţiune. 

La  capitolul  «dispoziţii  tranzitorii»  se  spune,  că  la 
începutul  anului  şcolar  1927—1928  seminariile  de  până 
acum  se  vor  transforma  în  seminarii  de  vocaţie.  Cele 
4  clase  inferioare  ale  acestor  seminarii  vor  deveni 
gimnazii  confesionale.  Nici  seminariile  de  vocaţie  nu 
sunt  şcoale  cu  caracter  de  permanenţă.  Sf.  Sinod  are 
de  gând  să  le  transforme  —  când  va  crede  de  cuviinţă  — 
în  Academii  teologice  în  aşa  fel,  ca  fiecare  eparhie  să 
aibă  câte-o  Academie  teologică. 

Acesta-i,  pe  scurt,  cuprinsul  noului  proiect  de  lege. 

Şi  acum  ne  îngăduim  câteva  observaţii.  In  general 
noul  proiect  de  lege  pentru  reorganizarea  învăţămân¬ 
tului  teologic  ridică  criteriile  pregătirii  clerului  nostru. 
E  un  moment  îmbucurător  şi  de  toate  nădejdile  vrednic. 

Noi,  în  special,  ne  bucurăm  cu  atât  mai  mult,  cu 
cât  în  câteva  principii  ale  proiectului  de  lege  ne  recu¬ 
noaştem  izbânda,  cel  puţin  parţială,  a  ideilor  pentru 
realizarea  cărora  ^am  luptat. 

Facultăţi  teologice  pe  lângă  fiecare  Universitate! 
Gu  tot  dreptul  şi  după  toată  dreptatea,  intr'o  ţară  cu 
peste  12.000,000  de  credincioşi  ortodocşi  plus  patriarhie, 
patru  facultăţi  de  teologie  ortodoxă  nu  sunt  prea  multe. 
Am  dori  însă  să  le  ştim  sub  conducerea  mai  efectivă 
a  Bisericii. 

Academii  teologice  în  fiecare  eparhie !  E  un  postulat 
■  ideal,  a  cărui  realizare  reclamă  însă  un  timp  îndelungat. 
Deocamdată  ar  fi  suficientă  câte-o  Academie  teologică 
în  fiecare  mitropolie  (fireşte,  fără  ca  cineva  să  se  gân¬ 
dească  la  desfiinţarea  celor  existente,  chiar  şi  din  simplul 
motiv  că  înapoi  nu  putem  merge!) 

Seminariile  organizate  bine  încă  ne  pot  da  preoţi 
pregătiţi  temeinic  pentru  păstorirea  satelor  noastre. 
Pentru  aceasta  însă  nu  e  neapărat  de  lipsă  ca  seminarul 
să  se  numească ,  ci  să  fie  «de  vocaţie».  Iar  postulatul 
acesta  priveşte  şi  Academiile  şi  Facultăţile  teologice. 
Atunci? 

Şcoalele  teologice  (afară  de  facultăţi)  vor  sta  sub 
directa  conducere  a  Bisericii.  Aşa  zice  proiectul  de  lege. 

Şi  bine  zice.  Dar  atunci  de  ce  comisiunea  Sf.  Sinod, 
care  a  alcătuit  proiectul,  îmbie  dreptul  de  control  asupra 
acestor  şcoale  şi  Ministerului  de  Culte?  Ori  controlul 
nu  face  parte  organică  din  conducere?  Deci  sau  con¬ 
ducerea  este  şi  a  Ministerului  de  Culte,  sau  şi  controlul 
este  numai  al  Bisericii  (cum  ar  fi  logic!). 

Profesorii  Academiilor  teologice  se  vor  alege  con¬ 
form  legii  învăţământului  superior,  cu  participarea  Bise¬ 
ricii.  Li  se  cere  deci  o  pregătire  identică  cu  cea  a 
profesorilor  dela  facultăţi.  Vor  preda  materiile  în  exten¬ 
siune  şi  la  nivel  egal  cu  cel  dela  Facultăţile  teologice. 
Te  pomeneşti,  c*ă  la  Facultăţi  nu  se  organizează  cursul 
special  pentru  doctorat  (ipoteza  e  tot  a  proiectului  de 
lege !)  şi  atunci  egalitatea  între  profesorii  dela  Academii 
şi  Facultăţi  este  desăvârşită.  Asta  fireşte  numai  în 
ceeace  priveşte  obligaţiile  lor  faţă  de  şco,ală.  Căci,  când 
e  vorba  de  drepturi,  egalitatea  se  schimbă:  profesorii 
dela  Academiile  teologice  vor  rămânea  pe  vecie  cu 
drepturile  «agregaţilor»  universitari.  De  ce?  Nu  ştim. 

Examenul  suplementar  de  Apologetică  şi  îndrumări 
misionare  ce  se  impune  profesorilor  de  materii  laice 
dela  seminarii  este  un  lucru  cât  se  poate  de  bun. 
Măsura  aceasta  asigură  învăţământului  şi  educaţiei  mai 
multă  unitate,  Nădăjduim  că  ’n  felul  acesta  nu  vor  mai 
putea  pătrunde  aşa  de  uşor  în  şcoalele  pregătitoare  de 
preoţi  profesori  de  ştiinţe  cari...  bat  câmpii,  sau  con¬ 
ştient  surpă  ceeace  zidesc  alţii. 

La  capitolul  despre  instrucţie  se  spune,  că  în  şcoa¬ 
lele  teologice  se  predă  în  afară  de  Teologia  istorică, 
exegetică,  sistematică  şi  practică  —  şi  Apologetica, 
îndrumări  misionare  şi  Citirea  Sf.  Scripturi,  Apologetica 
face  parte  din  Teologia  sistematică,  iar  Îndrumările  misi¬ 
onare  din  Teologia  practică.  Nu  mai  trebuiau  deci 
amintite  separat.  Cât  despre  Citirea  Sf.  Scripturi,  ea 
trebue  să  se  facă  la  disciplina  Introducerii  în  Sf.  Scrip¬ 
tură,  sau  Ia  Exegeză.  Nu  ne-am  putea  închipui  citirea, 
în  clasă,  a  Sf.  Scripturi  fără  interpretare  (cel  puţin 
sumară),  nici  interpretare  fără  citirea  textului. 

Capitolul  Educaţiei  prevede  câte  un  spiritual  de 
fiecare  clasă.  Cu  pregătire  şi  drepturi  ca  şi  profesorii. 

E  un  lux,  pe  care  încă  nu  ni*l  putem  permite.  Preoţii 
cu  înaltă  cultură  teologică  şi  cu  o  bogată  experienţă 
pastorală  ne  trebuesc  la  catedrele  de  teologie  practică. 
Dacă  însă  aceştia  fiind  la  catedră  vor  fi  şi  duhovnici, 
cu  atât  mai  bine.  Deci,  cel  puţin  deocamdată,  nu  o 
altă  slujbă,  ci  o  catedră  cu  obligaţii  lărgite! 

Cât  despre  inovaţia  «carnetului  de  conştiinţă»  nu 
cred  în  eficacitatea  acestui  mijloc  de  educaţie.  Şi  tare 
mă  tem,  că  va  avea  un  rezultat  potrivnic  celui  aşteptat: 
El  va  obliga,  cel  puţin  pe  unii  elevi,  să  minţească 
zilnic :  nespunând  ceeace  au  făcut,  sau.  spunând  ceeace 
n’au  făcut. 

Dealtfel  chestiunea  asta,  ca  şi  alte  multe  mărun¬ 
ţişuri  din  proiectul  de  lege,  sunt  de  domeniul  diferitelor 
regulamente. 

De  încheiere  o  dorinţă:  ca  proiectul  de  lege  al 
reorganizării  învăţământului  teologic,  după  cuvenitele 
rectificări,  să  devină  cât  mai  curând  lege  şi  să  se 
învrednicească  de  o  cât  mai  rodnică  aplicare.  Iar  pentru 
aşa  ceva  ne  trebue  comisii  înţelepte  şi  profesori  devo¬ 
taţi.  Căci  fără  de  aceştia  legea,  oricât  ar  fi  de  bună, 
nu  poate  face  aproape  nimic;  câtă  vreme  comisiile 
înţelepte  şi  profesorii  devotaţi  pot  face  nemărginit  de 
mult  —  chiar  şi  în  cadrul  unei  legi,  care  zidită  fiind 
de  oameni,  este,  implicit,  nedesăvârşită.  n  Colan. 


Caracterul  etic  al  culturii. 

Problema  culturii  interesează  în  zilele  noastre  cer¬ 
curi  din  ce  în  ce  mai  largi.  Spengler 1  si  Key  ser  ling 2  in¬ 
ventariază,  revizuesc  şi  verifică  valorile  tradiţionale  ale 
culturii  fixând  momentele  de  creaţie  sau  de  decadenţă 
culturală  la  diferite  popoare  şi  aproximând  probabili¬ 
tăţile  viitoare  ale  culturii.  Această  nobilă  întreprindere 
a  cugetării  contemporane,  are  aderenţii  ei  entuziaşti  şi 
fireşte,  în  acelaş  timp,  o  impozantă  vitrină  de  soluţii, 
de  aforisme,  de  proiecte  şi  deziderate  culturale,  la  care 


1  Oswald  Spengler:  Der  Untergang  des  Abendlandes. 
a  Herman  Keyserling:  Die  Neuenstehende  Welt. 

privesc  cu  interes  şi  curiozitate,  cu  simpatie  sau  cu  in¬ 
diferenţă  atâtea  competente,  unele  improvizate  pentru 
circumstanţă  iar  altele,  precum  este  şi  de  aşteptat,  foarte 
grave  şi  foarte  doctorale. 

Iniţiativa  analizării  noţiunii  de  cultură  şi  a  studiului 
esenţii  ei,  este  însă  ceva  mai  veche  decât  ar  fi  dispuşi 
să  creadă  spectatorii  din  snobism  sau  din  oportunism, 
ai  expoziţiilor  culturale  supraîncărcate  până  la  promis* 
cuitate  cu  tot  soiul  de  noţitfni,  de  programe  şi  de  re¬ 
clame  culturale. 

Iniţiativa  aceasta  analitică,  care  avea  în  perspectivă 
creaţiunea  câtorva  vaste  sinteze  spirituale,  menite  să  lăr¬ 
gească  omenirii  zarea  concepţiei  ei  despre  viaţă,  a 
apărut  odată  cu  marea  întrebare  care  a  frământat  până 
la  tortură  şi  desnădejde  geniul  uman:  ce  este  spiritul? 
Care  este  originea  şi  scopul  existenţii  lui?  Cum  se  pot 
cunoaşte  creaţiunile  lui,  şi  care  este  hotarul  ultim  fixat 
evoluţiunii  lui  ? 

Era  vorba,  cu  alte  cuvinte,  de  o  fizică  şi  de  o 
metafizică  a  spiritului  şi  —  deoarece  cultura  era  inter¬ 
pretată  ca  un  specific  produs  spiritual  —  desigur  de  o 
fizică  şi  de  o  metafizică  a  culturii.  Istoria  filozofiei  ne 
pomeneşte  de  încercări  de  lămurire  cari  au  premers  cu 
mult  colocviilor  socratice  şi  literaturii  platonice  şi  ari¬ 
stotelice;  şi  ele  se  continuă  din  ce  în  ce  ma*  puţin 
sfioaşe  până  la  Augustin  şi  Toma  d'Aquino,  până  la 
Descartes,  Kant  şi  Bergson ,  însemnând  cu  fiecare  dintre 
aceştia  cucerirea  unei  noi  etape  în  statornica  ascenziune 
către  certitudine  a  sufletului  omenesc. 

In  studiul  cu  care  am  cinstea  să  mă  înfăţişez  îna¬ 
intea  D voastre,  voiu  încerca  să  fixez  câteva  date  în  le¬ 
gătură  cu  ceeace  am  numit  fizica  şi  metafizica  unei 
culturi,  urmărind  să  pun  în  evidenţă,  fireşte  cu  ajutorul 
unei  demonstraţii  foarte  sumare,  date  fiind  dimensiunile 
aproape  fatale  ale  unei  conferinţe,  caracterul  profund 
etic  al  culturii,  al  oricărei  culturi  care -şi  merită  acest  nume, 

* 

*  * 

TcJ-a^na  au  existat  în  lume  două  mari  categorii 
de  spirite:  de-oparte,  categoria  spiritelor  cari  au  trăit 

în  tumultul  fenomenal,  în  chip  vegetativ,  fără  să  întrebe, 
fără  chin  metafizic;  de  altă  parte  categoria  spiritelor 
torturate  de  misterul  esenţelor  şi  pentru  care  ignoranţa 
numenală  însemna  cea  mai  înfiorătoare  tragedie  spi¬ 
rituală  care  se  putea  închipui.  Oamenii  din  prima  ca¬ 
tegorie  au  gândit  cam  aşa:  omenirea  nu  poate  avea 
alte  certitudini  decât  acelea  legate  de  simţuri  şi  instincte. 
Percepţiuni  interne  nu  există.  Şi  toate  lucrurile,  prin 
urmare,  au  fost  judecate  după  criteriile  oportunităţilor 
biologice  —  nu  după  valoarea  lor  de  esenţă.  Neavând 
nici  o  altă  sensibilitate  decât  acea  legată  de  existenţa 
fiziologică,  omul  din  prima  categorie  a  trăit  într’o  tih¬ 
nită  inconştienţă  potolindu-şi  numai  această  simplă  sen¬ 
sibilitate  materială. 

El  nu  şi-a  pus  nicicând  problema  culturii.  Pentru 
el  în  general  nici  nu  prea  există  probleme.  De  ce? 
Pentrucă  orice  viaţă  instinctivă  este  simplă,  şi  este 
simplă  pentrucă  e  monotonă  —  pentrucă  e  invariabilă 
—  pentrucă  este  strict  reglementată. 

Acest  tip  de  om  s’a  bucurat  şi  se  bucură  poate 
de  cultură  dar  nu-şi  bate  capul  cu  descifrarea  pro- 
blematecii  ei.  Ignoranţa  nu-i  întotdeauna  de  opotrivă 
de  incomodă  pentru  toată  lumea.  Unii  o  suportă  cu 
delicii  intime  în  fiece  clipă  împrospătate,  alţii  o  utili¬ 
zează  ca  prezervativ  contra...  ereziei,  foarte  mulţi  o 
chiar  cred  o  supremă  manifestare  a  geniului. 

Nu  ne  am  putea  explica  fericirea  atâtor  oameni 
cari  se  plimbă  zâmbitori  pe  aleele  vieţii,  fără  aceste 
miracule  ale  ignoranţei,  dacă  vreţi,  doctrinare. 

Dar  mai  există  şi  o  altă  ignoranţă  —  fără  doc¬ 
trină  şi  fără  zâmbet  —  o  ignoranţă  care  nu-şi  face 
iluzii,  care  nu  se  ocupă  cu  mumificarea  ideilor,  care  nu 
e  comodă  —  ci  care  conştientă  de  neputinţele  ei,  de 
obscurităţile  care  o  impresoară  şi  de  densitatea  zidului 
care  o  desparte  de  %nozi f,  —  adecă  de  adevărul  in¬ 
tegral  —  se  mortifică  zi  de  zi  în  laboratoare  şi  biblio¬ 
teci,  în  acea  sublimă  asceză  a  gândirii  şi  cercetării  fără 
preget  pentru  aflarea  a  ceeace  există  şi  nu  numai  în 
relaţie  cu  fiinţa  mea  cea  văzută  ci  şi^aceeace  există  în 

relaţie  cu  fiinţa  mea  cea  nevăzută,  cu  esenţa  fiinţei 
mele  care  este  spiritul  din  mine. 

Pentru  acest  soiu  de  ignoranţi,  —  conştienţi  de 
ignoranţa  lor,  tocmai  pentrucă  în  foarte  multe  lucruri 
nu  mai  sunt  deloc  ignoranţi  —  problema  culturii  şi  a 
esenţiî  ei,  se  pune  cu  toată  gravitatea  unei  probleme 
vitale. 

Pentru  mediul  nostru  social  în  care  cultura  trăeşte 
într’o  idilică  familiaritate  cu  incultura  cea  mai  crasă,  a 
defini  cultura  înseamnă  în  acelaş  timp  a  face  o  razie 
în  ierarhia  socială  pentru  a  disloca  o  sumedenie  de 
intruşi  instalaţi  comod  în  atâtea  posturi  ale  culturii, 
prin  surprindere,  prin  efracţie,  sau  prin  protecţionism 
patronal,  fie  politic,  fie  cultural. 

Faţă  de  îndrăsnelile  inculturii  nu  este  deajuns 
numai  o  atitudine  doctrinară  şi  academică;  aceasta  trebue 
complectată  neapărat  printr’o  atitudine  de  boicot  şi 

printr’o  activitate  organizată  de  eliminare  sistematică 
şi  continuă  a  tuturor  paraziţilor  culturali  şi  a  tuturor 
fanaticilor  anticulturali. 

Expulzarea  inculturii  trebue  să  se  facă  în  măsura 
în  care  cultura  birueşte  în  fiinţa  noastră  şi  în  măsura 
în  care  prin  noi,  ea  răzbeşte  în  fiinţa  societăţii.  Dar 
pentru  a  ne  putea  organiza  campania  împotriva  inculturii 
trebue  să  ştim  mai  întâi,  ce  este  cultura?  j 

Cultura  este  un  progres  material  şi  spiritual  al  1 

individului  şi  colectivităţii.  " 

Dar  în  ce  constă  anume  acest  progres? 

In  slăbirea,  chiar  în  încetarea  luptei  pentru  existenţă, 
între  indivizi  şi  între  colectivităţi.  • 

Această  atenuare  şi  desfiinţare  a  concurenţii  vitale 
înseamnă  un  mare  progres  —  înseamnă,  evident,  cultura. 

Lupta  pentru  existenţă  însă  are  un  aspect  dublu: 
omul  trebue  să-şi  afirme  individualitatea  lui:  1.  în  natură 
şi  împotriva  ei,  şi  2.  între  oameni  şi  împotriva  lor. 

A  desfiinţa  lupta  pentru  existenţă  înseamnă,  prin 
urmare,  şă  dai  raţiunii  dominaţie  asupra  naturii,  înţele¬ 
gând,  desigur  şi  pe  cea  omenească. 

De  aci  urmează  că  şi  cultura  are  un  aspect  dublu. 
Ea  se  realizează  în  dominaţia  aceleiaşi  raţiuni  asupra 

forţelor  naturii  şi  în  dominaţia  aceleiaşi  raţiuni  asupra 
impulsiunilor  umane. 

!Care  aspect  al  culturii  este  mai  esenţial?  Se ’nţe- 
lege  dela  sine  că  cel  care  e  mai  puţin  aparent  şi  anume 
cel  în  care  raţiunea  apare  ca  dominând  asupra  instinctelor. 
*'  De  ce?  Pentru  2  motive. 

întâi  pentrucă  dominaţia  raţiunii  asupra  forţelor 
naturale  nu  înseamnă  întotdeauna  un  adevărat  progres. 

De  acest  progres  se  leagă,  pe  lângă  o  mulţime  de 
avantajii  şi  foarte  multe  desavantajii  şi  aceste  de- 
savantajii,  aproape,  fără  excepţie,  se  manifestă  în  senzul 
inculturii,  favorizânduo. 

Pe  când  dominaţia  raţiunii  asupra  pornirilor  ome¬ 
neşti,  face  posibilă  o  întrebuinţare  ne  primejdioasă  şi  ne- 
pâgubitoare  a  forţelor  naturii  atât  de  către  indivizi 
cât  şi  de  către  popoare.  Dominaţia  raţiunii  asupra 
instinctelor  face  imposibilă  lupta  pentru  existenţă,  cu 
toate  ale  ei  ferocităţi  şi  cari,  ştim,  că  sunt  cu  atât  mai 
de  temut,  cu  cât  sunt  susţinute  de  o  tehnică  mai  per¬ 
fecţionată,  adecă  de  toate  mijloacele  pe  care  le  oferă 
captarea  mecanică  şi  utilizarea  de  către  om  a  forţelor 
j  naturii.1  Răsboiul  trecut  a  fost  o  ilustrare.  Să  vedem 
cum  se  exercită  dominaţia  raţiunii  asupra  instinctelor? 

Această  dominaţie  se  exercită  în  senz  etic.  Ce  în¬ 
seamnă  asta?  înseamnă  că  atât  indivizii,  cât  şi  colec¬ 
tivităţile  îşi  determină  voinţa  lor  în  scopul  binelui  lor 
material  şi  spiritual  reciproc.  In  evoluţia  culturilor  aşa 
dar,  progresul  etic  este  esenţial.  Cel  material  este  mai 
puţin  esenţial  şi  oarecum  echivoc. 
a  Această  concepţie  eticistă  a  culturii  va  părea,  de¬ 
sigur,  multora  demodată  şi  deci  criticabilă  şi  asta  mai 
j  mult  pentru  motivul  că  in  vremea  noastră  cultura  este 
j  concepută  în  mod  curent  ca  o  manifestare  a  vieţii  na- 
i  turale  evolutive  a  omenirii. 


O  cultură  care  nu  se  afirmă  prin  caracterul  ei  etic, 
nu  este  cultură,  ci  numai  o  uzurpare  de  titlu.  O  civilizaţie  care 
nu  reprezintă  decât  progrese  tehnice  şi  economice  fără 

'Albert  Schweilzer-.  Verfall  und  Wiederaufbau  der  Kultur.  (1925). 

să  incorporeze  şi  anumite  valori  morale  şi  spirituaie, 
nu  este  decât  o  iluzie  de  civilizaţie. 

De  ce?  Pentrucă  umanitatea  înainte  de  toate  este 
o  realitate  spirituală  şi  o  realitate  etică  şi  numai  după 
aceea  o  realitate  materială. 

Cultura  care  face  abstracţie  de  realitatea  etică  şi 
spirituală  a  vieţii  umane  este  o  contrafacere,  un  su¬ 
rogat  de  cultură  —  oricât  de  solid  ar  fi  în  aparenţă, 
fundamentul  ei  ştiinţific,  tehnic  şi  artistic  pe  care  ea  s’ar 
înălţa.  Câtă  vreme  reprezentanţii  culturii,  vor  fi  numai 
erudiţi,  fără  să  fie  educatori  şi  mai  ales  experimentatori 
în  propria  lor  fiinţă  ai  idealităţii  morale,  zadarnică  va 
fi  orice  nădejde  legată  de  productivitatea  valorilor  ei. 

O  cultură  reală,  reală,  pentrucă  se  inspiră  din  idea¬ 
luri  morale  şi  pentrucă  în  acelaş  timp  crează  valori 
morale,  o  cultură  care^  mai  mult,  aspiră  la  sinteze  de 
valori  spirituale  şi  constructive,  umple  viaţa  omenească 
întreagă  cu  entuziasm,  cu  optimism,  cu  eroism  vital, 
ceeace  înseamnă,  cu  tot  atâtea  izvoare  de  cultură  fe¬ 
cundă  şi  progresivă. 

Cultura  fără  conţinut,  fără  fundament,  fără  ideal 
etic  şi  pe  care  crede  a  o  putea  realiza  în  chip  miraculos 
materialismul,  va  fi  o  permanentă  eroare  spirituală  în 
omenire,  abundentă  în  urmări  dezastruoase,  atât  pentru 
viaţa  individuală,  cât  şi  pentru  cea  colectivă. 

O  cultură  din  care  se  evaporează  conţinutul  etic 
degenerează,  decade,  moare.  Culturile  sunt  deasemenea 
organismelor,  mor  când  duhul  le-a  părăsit. 

Dar  culturile  mor  şi  prin  asfixie.  Cum?  Tehnica 
este  cel  mai  cumplit  duşman  al  tradiţiei.  Tehnică  asa¬ 
sinează  tradiţia;  tehnica  exilează  tradiţia  în  muzeu.. 

Dar  tradiţia  este  oxige^l  în  care  respiră  o  cultură 
normală.  Dispărând  tradiţia,  dispar  şi  formele  culturii 
în  care  această  tradiţie  s’a  încorporat  ca  spiritul  într’un 
trup.  Cultura  nu  se  poate  realiza  într’un  mediu  steri¬ 
lizat  de  orice  tradiţii,  cu  atât  mai  puţin  se  va  putea 
realiza  o  cultură  într’un  mediu  din  care  este  absentă 
tradiţia  morală  cu  toate  tăriile  şi  cu  toată  autoritatea  ei. 

Cu  greu,  în  ce  mă  priveşte  cel  puţin,  aş  putea 
vedea  în  Jazz-band,  în  arta  futuristă  şi  în  excesele  spor- 

tive,  forme  de  cultură.  De  ce?  Pentrucă  nu  văd  ni- 
căeri  centrul  de  gravitase  etică  în  jurul  căruia  ar  trebui 
să  se  mişte  aceste  manifestări  curioase  ale  sufletului 
contemporan.  Nu  văd  aceeace  voiu  numi  «voinţa  de 
cultură»  în  substratul  acestor  creaţiuni  şi  care,  după 
părerea  mai  multora,  sunt  evident  anticulturale.  Ce  se 
poate  observa  analizând  fizica  acestor  pretinse  forme 
culturale,  ştie  toată  lumea:  o  nestăpânită  dorinţă  de 
bizar,  de  inedit.  Aceasta  este  axa  împrejurul  căreia 
se  ’mbrâncesc  năuce  tendinţele  paradoxale  ale  gene¬ 
raţiei  de  azi.  ■  - 

S’a  vorbit  de  o  cultură  naţională  —  nu  naţiona¬ 
listă  —  aceasta  e  cu  totul  altceva.  Existenţa  unei  cul¬ 
turi  naţionale  este  posibilă  însă  numai  atâta  vreme  cât 
există  o  tradiţie  etică  şi  spirituală,  care  susţine  sufletul 
naţional  în  creaţiile  lui  multiple. 

Tradiţia  însemnează  o  sumă  de  valori  spirituale  con¬ 
centrate,  şi  deci  o  suverană  disciplină  spirituală  fără  de 
care  nu  se  poate  produce  o  cultură  valabilă,  o  cultură 
adevărată. 

Toate  energiile  culturale  sunt  în  substanţa  lor 
energii  etice,  adecă  energiile  voinţii  morale;  care  este 
la  rândul  ei,  o  voinţă  de  perfecţiune.  Fără  virtute  nu 
există  cultură. 

Jertfa  este  virtutea  supremă,  expresia  sintetică  a 
celorlalte  virtuţi. 

Dar  jertfa  presupune  credinţa  într’un  ideal  şi 
nădejdea  în  isbânda  lui. 

Se  poate  concepe  o  cultură  fără  jertfă,  adecă  fără 
credinţă  într’un  ideal  şi  fără  nădejde  în  biruinţa  Iui? 

Nu,  desigur.  Cultura  presupune  o  conştiinţă  de-o 
superioară  sensibilitate  morală. 

Dar  acest  ideal  —  care  prin  definiţie,  —  este  un 
ideal'spiritual  —  şi  către  care  se  îndreaptă  concentric  toate 
sforţările  culturale  ale  elitei  generaţiei  noastre  —  poate 
fi  el  realizat  fără  inspiraţiile  şi  orientările  conştiinţei 
morale?  Eu,  nu  cred.  Cultura  porneşte  din  interiorul 
conştiinţii  morale  a  umanităţii  şi  năzueşte  să  realizeze 
cât  mai  multă  viaţă  spirituală  în  lume. 

Dacă  nu  e  aşa,  n’avem  nici  un  motiv  să  i  justificăm 
pretenţiile  şi  să-i  închinăm  toate  clipele  noastre  de  vis 
şi  speranţe. 

Nu  s’au  prăpăstuit  toate  culturile  când  li  s’au  topit 
siguranţele  etice?  Şi  nui  adevărat  că  acestor  catastrofe 
n’au  supravieţuit  decât  acele  valori  culturale  a  căror 
esenţă  era  etică?  Cultura  greco-romană  e  o  dovadă. 
Sunt  alte  culturi  cari  nu  se  năruesc  dar  se  învechesc. 
Ele  se  pot  însă  regenera  prin  intenzificarea  energiilor 
etice  şi  a  pulsaţiei  lor  interioare. 

Stimulenţii  morali  au  salvat  întotdeauna  culturile 
decadente  sau  în  agonie.  Un  mijloc  suveran  de  inocu¬ 
lare  etică  a  spiritului  uman  şi  deci  de  înviorare  culturală 
s’a  dovedit  a  fi  Sf..  Evanghelie.  Dovadă:  evul  mediu 
care  nu  este  după  cum  au  crezut  greşit  atâţia  până  azi, 
un  ev  haotic,  un  ev  scolastic  adecă  un  ev  de  rutină, 
de  prejudecăţi,  de  dialectică  abstractă  şi  sterilă,  de 
obscurantism  religios  etc.  ci  o  epocă  de  neistovită  ela- 
boraţie  culturală  şi  fără  creaţiunile  căreia,  nu  ne  putem 
orienta  decât  foarte  riscant  în  filozofia  şi  în  ştiinţa 
modernă. 

Evul  mediu  n’a  fost  nici  numai  o  epocă  de  absorbţie 
şi  asimilaţie  intelectuală  din  marele  capital  spiritual  al 
anticităţii. 

Raţiunea  este  debitoare  teologiei  şi  umanitatea 
creştinismului.  O  mulţime  de  idei  care  sunt  socotite, 
ca  fiind  caracteristice  ştiinţei  şi  filozofiei  moderne,  apar 
totuş  în  plin  ev  mediu. 

De  aceea  trebue  să  renunţăm  la  părerea  că  rena¬ 
şterea  a  fost  o  epocă  de  lumină  care  ar  fi  urmat  unei 
epoci  de  somn,  de  întunerec  şi  de  eroare.1  Exegeţii 
contemporani  ai  esenţii  culturii,  descoper  fără  greutate, 
dacă  nu  sunt  contaminaţi  de  materialism  şi  dacă  nu  sunt 
cumva  stăpâniţi  de  idei  preconcepute,  caracterul  pro¬ 
fund  etic  al  culturii. 

Fără  dictatura  idealului  moral  nu  apare  niciodată 
şi  nicăiri  o  cultură.  In  medii  de  anarhie  etică  culturile 
degenerează,  mor  de  un  fel  de  tuberculoză,  când  există, 
dar  nu  se  nasc  nici  când. 

1  Euenne  Gilson  —  La  philosophie  an  moyen  âge  —  (1922). 

A  vorbi  despre  cultură  fără  a  aminti  nimic  de 
esenţa  ei  etică,  înseamnă  a  te  face  vinovat  de  una  din 
cele  mai  cumplite  erezii  şi  pe  care  Henri  Bremond  o 
numeşte  erezia  tăcerii. 

E  o  eroare  de  omisiune,  o  escamotare,  un  păcat, 
adecă  o  dovadă  definitivă  de  nesinceritate  sau  de  nein- 
telectualitate. 

Deoarece  omul  nu  este  un  simplu  pachet  de 
nervi  şi  de  instincte  —  «pentrucă  nu  este»  o  progenitură 
•de  origină  pur  v  animală,  —  creaţiunile  tui  spirituale 
reprezentative,  tipice,  vor  purta  întotdeauna  pecetea 
unei  concepţii  etice  fundamentale.  Cultura  este  expresia 
unor  revelaţii  interioare,  a  unui  ideal  de  perfecţiune 
spirituală.  Ea  este  o  interpretare  a  vieţii  umane.  Iar 
interpretarea  vieţii  umane  are  în  sine  un  caracter  etic. 

O  cultură  care  nu  porneşte  dela  certitudini  etice 
şi  nu  ajunge  la  ele,  e  o  primejdioasă  superficialitate 
spirituală,  e  o  cultură  care  va  fi  capabilă  să  « canonizeze 
păcatele  capitale »,  cum  s’a  exprimat  odată  cineva.  — 
Cultura  în  care  s’a  imprimat,  de  pildă,  duhul  lui  Pascal  şi  care 
are  un  caracter  atât  de  suprem  spiritual  este  o  pildă 
Ia  ce  altitudini  e  capabilă  să  urce  energia  spirituală  a 
unei  culturi  de  esenţă  etică. 

N'aş  dori,  tocmai  în  interesul  auditoriului,  să  mi  se 
socotească  aceste  câteva  meditaţii  asupra  esenţii  etice 
a  culturii,  ca  nişte  meditaţii  de>  moralist  profesional  ci 
ca  nişte  intuiţii  spirituale  pe  care  nu  le  am  eu  cel 
dintâi,  după  cum  nu  le  voiu  avea  eu  cel  din  urmă. 

Fără  o  interpretare  etică  a  culturii,  nu  ştiu  cum 
ne- am  putea  explica  pasiunea  pe  care  o  pun  atâţia 
reprezentanţi  de  elită  ai  culturii  în  nobila  întreprindere 
de  culturalizare  a  masselor  atât  la  noi  cât  şi  aiurea  şi 
între  care,  echipa  conducătoare  a  «Astrei»  ocupă  un 
loc  eminent. 

Ori  de  câteori  citesc  versul  virgilian: 

« Ibant  obscuri  sola  sub  nocte  per  umbram » 

mă  gândesc  la  legiunile  infinite  ale  analfabeţilor'  şi 
semidocţilor  care- şi  duc  în  neştire  sau  în  eroare  viaţa 
spre  moarte.  Numai  imperativul  etic  al  culturii  poate 

să  mobilizeze  în  orice  timp  generoasele  devotamente 
aie  reprezentanţilor  culturii  adevărate  în  marele  asalt 
împotriva  inculturii. 

Că  esenţa  culturii  este  etică  o  dovedeşte  şi  faptul 
că  oamenii  culţi  intr' adevăr  sunt  şi  oameni  de-o  distinsă 
moralitate.  Ei  bine,  această  moralitate  ei  o  sorb  din  însăşi 
esenţa  culturii  lor. 

Moralitatea  indivizilor  şi  societăţilor  dovedeşte 
autenticitatea  unei  culturi. 

Ni  se  va  spune :  câţi  oameni  culţi  cunoaştem  noi 
şi  cari  numai  morali  nu  sunt!  Da.  Dar  aceia  sunt 
oameni  de  cultură  intelectuală,  iar  cultura  intelectuală 
este  numai  o  manifestare  fragmentară,  unilaterală,  un 
simplu  aspect  al  culturii. 

Cultura,  în  senzul  integral  al  cuvântului,  înseamnă . 
personalitate  completă,  iar  aceasta  înseamnă  atâta  întru¬ 
pare  de  spiritualitate  în  fiinţa  ta  încât  învecinarea  cu 
divinitatea  să  nu  mai  fie  pentru  tine  un  vis  ci  o  realitate 
experimentală. 

Imoraîizării  sau  amoralizării  unei  societăţi  oricât  de 
splendide,  de  impunătoare  şi  de  uimitoare  ar  fi  crea- 
ţiunile  ei  tehnice,  îi  corespunde  în  chip  fatal  decadenţa  o 
progresivă  a  culturii.  Păcatul  este  cel  mai  anticultural 
factor  din  lume.  El  sterilizează  orice  germene  de  cultură. 

E  în  firea  iui  această  acţiune  de  nimicire  spirituală.  Şi 
împotriva  lui  nu  putem  lupta  cu  succes  decât  cu  aju~  ţ 
torul  voinţii,  subordonante  unui  imperativ  moral  şi  însu-  \\ 
fleţite  de  atracţia'  irezistibilă  a  unui  ideal  care  e  fixat 
dincolo  de  zările  vieţii  pământene,  şi  care  e  idealul 
perfecţiunii  divine.  Cu  acest  ideal  de  perfecţiune  divină 
care  luminează  dincolo  de  frontierele  vieţii  şi  care  se 
întrupează  progresiv  prin  efort  moral  şi  spiritual  în 
cultura  umanităţii,  deschidem  prima  pagină  a  ceeace 
am  numit  la  început  metafizica  culturii. 

Şi  cea  dintâi  afirmaţie  categorică,  peremptorie  pe 
care  eu  o  găsesc  înscrisă  pe  această  pagmă  a  metafizicii  | 
culturale  este:  Nu  există  adevărată  cultură  fără  Dum -  | 
nezeu.  Pentrucă  nu  există  umanitate  fără  Dumnezeu  —  f 
decât  în  imaginaţia  trufaşe  a  unor  teoreticiani  cari  se  j 
înşală  cu  sau  fără  ştiinţă  şi  conştiinţă. 


Desigur  e  foarte  comod  din  moment  ce  exişti  să 
negi  existenţa  cauzei  tale  producătoare.  Dar  pentru  cea 
mai  refractară  inteligenţă  existenţa  fără  paternitate  este 
şi  va  fi  deapururi  un  non-şenz  scandalos. 

Existând  umanitatea,  adecă  existând  o  lume  spiri¬ 
tuală  care  se  numeşte  umanitate,  trebue  să  existe  şi  o 
paternitate  spirituală  dincolo  de  relativităţile  în  care  se 
mişcă  aparent  această  umanitate  şi  pe  care  cei  ce  se 
folosesc  de  graiul  credinţii  care  e  adesea  şi  al  filozofiei, 
o  numesc  divinitate. 

In  cultura  umană  se  proiectează  prin  urmare  per¬ 
fecţiunea  divină. 

Judecând  in  lumina  acestei  intuiţii  metafizice 
valoarea  şi  autenticitatea  deosebitelor  culturi  cunoscute, 
foarte  puţine  îşi  vor  mai  putea  merita  titlul  şi  prestigiul 
de  cultură  —  deoarece  în  foarte  puţine  vom  descoperi, 
la  o  analiză  de  esenţă,  proiecţiunile  perfecţiunii  divine. 

Cele  care  însă  au  prins  în  esenţa  lor  această  per¬ 
fecţiune  divină,  nu  vor  pieri  din  lume  decât  cu  cel  din 
urmă  om  care  le  reprezintă  şi  le  întrupează. 

De  realitatea  vizibilă  nu  te  poţi  bucura  decât  dacă 
te  bucuri  în  internul  fiinţei  tale  de  Dumnezeu.  De  cultură 
nu  te  poţi  împărtăşi  decât  dacă  trăeşti  în  Dumnezeu, 
şi  cultură  nu  poţi  creia  decât  dacă  Dumnezeu  trăeşte 
în  tine. 

Din  cele  spuse  până  acum  ne-am  putut  familiariza 
în  de  ajuns  cu  intuiţia  că  numai  o  umanitate  cu  sensi¬ 
bilitate  divină  poate  creia  culturi  adevărate,  viabile  şi 
valabile  şi  că  la  rândul  lor  numai  aceste  culturi  de 
esenţă  etică  pot  ajuta  formarea  personalităţii  umane, 
ele  fiind  suprema  expresie  spirituală  a  unei  umanităţi 
fecundate  lăuntric  de  divinitate.  Culturile,  spune  Spen- 
gler,  mor  prin  istovire  internă,  civilizaţia  fiind  ultima 
fază  în  viaţa  oricărei  culturi.  Noi  credem  că  o  cultură 
începe  să  se  descompună,  să  se  pulverizeze  în  momentul 
în  care-şi  pierde  starea  ei  de  teonomie ,  adecă  depen¬ 
denţa  ei  lăuntrică  de  dumnezeirea  etern  creatoare  şi 
inspiratoare. 

Voim  o  renaştere  culturală,  o  nouă  orientare  spi- 

rituală  a  tineretului  nostru,  o  organizaţie  serioasă  şi 
unitară  a  misiunilor  culturale? 

Le  vom  vedea  pe  toate  realizându-se  fără  zăbavă 
şi  în  stil  arhitectural  dacă  din  nou  ne  vom  fi  închinat 
viaţa  noastră  sufletească  lui  Dumnezeu. 

Analiza  structurală  a  culturii  impunându-ne  con¬ 
cluzia  că  o  cultură  este  expresia  maximului  de  spiri¬ 
tualitate  la  care  ajunge  un  individ  sau  o  colectivitate 
prin  asimilarea  integrală  a  valorilor  morale  pe  care  le 
au  esenţial  adevărurile  revelate  de  Dumnezeu  sau  cu¬ 
cerite  de  raţiune,  urmează  ca  acele  instituţii  de  cul¬ 
tură  şi  acei  reprezentanţi  ai  lor  care  neagă,  elimină  sau 
boicotează  idealurile  religioase  şi  morale,  care  au  do¬ 
minat  până  acum  în  centrul  vieţii  spirituale  a  oricărei 
culturi,  uită  ceeace  afirmă  Spengler,  că  orice  « suflet  autentic 
cultural  este  religios ,  esenţa  oricărei  culturi  fund  reli- 
giunea »,  credinţă  care  trebue  să  stea  augustă  ca  un 
argumentum  şi  la  temelia  oricărei  încercări  de  reformă 
culturală,  mai  ales  când  ea  e  concepută  de  filozofi  şi, 
ne  place  să  credem,  de  filozofi  cari  trăesc  «filozofic»  — 
adecă  experimentează  în  viaţa  lor  zilnică  valorile  spi¬ 
rituale  ale  cugetării  şi  mai  ales  pe  cele  ale  conştiinţii 
morale. 

« Oameni  reali »  nu  se  pot  forma  decât  cu 
ajutorul  idealismului  religios  şi  etic  care  este  substanţa 
adevăratei  culturi.  Iar  cultura  adevărată,  al  cărei  ca¬ 
racter  este  fundamental  religios  şi  etic  are  în  omenire 
un  rol  soteriologic,  adecă  un  rol  mântuitor. 

De  aceea  creştinismul  —  religie  eminent  soteriolo* 
gică  —  crează  în  lume  de  aproape  2  milenii  cultură 
în  cel  mai  deplin  înţeles  al  cuvântului. 

Privind  acum  desfăşurarea  vieţii  moderne,  în  lumina 
acestor  câteva  intuiţiuni  spirituale  schiţate  mai  sus,  cu 
greu  vom  mai  putea  acorda  cu  atâta  generozitate  cer¬ 
tificate  de  cultură  oricărei  intelectualităţi  cu  sau  fără 
brevet  de  studii  oficial,  dacă  ea  este  numai  o  intelec¬ 
tualitate. 

De  asemenea,  nu  vom  mai  putea  fi  deloc  indulgenţi 
faţă  de  manifestările  atât  de  agresiv  anticulturale  ale 
excentricităţilor  în  îmbrăcăminte,  în  literatură,  în  sport  şi'n 

dansuri  —  şi  de  a  căror  prifnejdie  numai  oamenii  culţi 
cu  adevărat,  îşi  dau  deocamdată  seama.  Invazia  caba¬ 
retului  în  familie  e  vandalismul  vremii  noastre. 

Iar  sufletul  acesta  educat  în  şi  de  cabaret  este  profund 
incapabil  de  cultură,  urăşte  cultura  pentrucă  nu  o  poate 
creia  şi  n’o  poate  asimila,  iar  când  încearcă  să  iniţieze 
forme  culturale  parodiază  până  Ia  caricatură  pentrucă 
e  degenerat  moralmente. 

Disciplina  morală  fiind  cel  mai  neînşelător  semn  de 
cultură,  —  cred  că  suntem  de  acord  în  exprimarea 
următorului  deziderat,  ca  viaţa  tineretului  nostru  să  fie 
un  comentariu  al  acestui  adevăr. 

Şi  încă  ceva: 

Să  nu-i  lipsească  exemplul  vieţii  noastre. 

Căci  preceptele  fără  exemple  găsesc  întodeauna 
urechi  surde  şi  voinţi  refractare.  Dr.  Gr.  cnsteecu. 


Amintirile  unui  preot  romano-catolic 
devenit  preot  ortodox. 

Dl  Richaudeau  devine  preot  al  Ursulinelor  din  Blois,  când 
seminarul  Ii  se  Incredinţă  iezuiţilor,  şi  făcea  liniştit  ultramon- 
tanism  nevătămător,  când  ti  căzu  în  mână  una  din  broşurile 
mele.  Luă  numai  decât  cea  mai  frumoasă  hârtie  de  epistole, 
puse  mâna  pe  cea  mai  bună  peana  şi  îmi  scrise  această  mică 
scrisoare: 

«lntonas  super  me  judicia  tua,  Domine,  et  timore  ac  tre- 
more  concutis  omnia  ossa  mea.  (Imit.,  3,  14). 

«Humiliamini  igitur  sub  poteuti  mânu  dei,  ut  vos  exaltet 
in  tempore  visitationis.  (I,  Petr.,  5,  6). 

«Respice  steilam,  invoca  Mariam.  (S.  Bernard).  Al  Dv.  cu 
dragoste  şi  sincer  devoiat  * Richattdeau ». 

Micul  papa  Richaudeau  mă  ameninţa  aşadară  cu  mânia 
cerească. 

«Judecăţile  tale.  Doamne  1  tună  cu  groază  peste  mine,  şi  cu 
temere  şi  cu  cutremur  scuturi  toate  oasele  mele».  (Urmarea 
lui  Isus  Hristos,  Cartea  III.  Cap.  14). 

Apoi  el  arată  mijlocul  de  a  scăpa  din  această  situaţie  ne¬ 
plăcută: 

«Drept  aceea,  smeriţi- vă  subt  mâna  cea  tare  a  lui  Dum¬ 
nezeu,  ca  să  vă  înalţe  pre  voi  în  vreme».  (I,  Petru  5,  6). 

In  sfârşit  îmi  arată  care  va  fi  mântuirea  mea: 

«Priveşte  steaua  şi  cheamă  într’ajutor  pe  Maria». 

Sunt  sigur  că  micul  papă  Richaudeau  a  muncit  mult  pen- 
truca  să  combine  şi  să  dea  la  iveală  misiva  sa,  împodobită  cu 
două  timbre  frumoase.  Numai  un  eretic  ar  fi  putut  să  nu  se 
supună.  Am  răspuns  tot  în  latineşte  celor  trei  puncte  din  scrisoare. 

Mai  întâi  i-am  făcut  cunoscut  micului  papă  că  eu  trebuia 
să  fiu  mirat  de  pribegia  Iui  din  câmpul  galican  în  câmpul  ultra- 
montan  şi  i-am  zis: 

«Fratres,  state  et  tenete  traditiones  quas  didicistis».  (2,  ad 
Thessalon,  2,  14). 

«Miror  quod  sic  tam  cito  transferi  mi  ni  ab  eo  qui  vos  vo- 
cavit  in  gratiam  Christi,  -in  aliud  evangelium...  sed  licet  nos 
aut  angelus  de  coelo  evangelizet  vobis  praeterquam  quod  evan- 
gelizavimus  vobis,  anathema  sit 1  (Ad  Galat,  I.  6,  8)». 

L-am  încunoştfinţat  apoi  pe  micul  papă  că  nu  era  sfânta 
Fecioară  la  care  mă  trimitea  mântuitoarea  omenirii. 

«Hic  (lesus-Christus)  est  lapis  qui  reprobatus  est  a  vobis 
aedificatibus,  et  non  est  in  alio  aliquo  salus.  Nec  enim  aliud 
nomen  est  sub  coelo  datum  hominibus  in  quo  aporteat  nos 
salvos  fieri»  *  (Act.,  IV.  11,  12). 

In  sfârşit,  cum  micul  papa  voia  să  mă  înspăimânte  vor- 
bindu-mi  de  judecăţile  Iui  Dumnezeu,  i-am  amintit  aceste  pa- 
sagii  din  Scriptură: 

«Domine,  in  via  testimoniorum  tuorom  delectatus  sum 
(Ps.  118,  14).  . 

«Viam  veritatis  elegi ;  judicia  tua  non  sum  oblitus.  (Ibid.  30) 

1  «Drept  aceea,  fraţilor,  staţi,  şi  ţineţi  predaniile  care  v’aţi  învăţat» 
<2  Tes.  II,  15). 

«Mă  mir  că  aşa  de  curând  vă  mutaţi  dela  cel  ce  v’a  chiemat  pre 
voi  prin  darul  Ini  Hristos  la  altă  evanghelie...  Ci  măcar  şi  noi,  sau  înger 
din  cer  de  vă  va  binevesti  vouă  afară  de  ceeace  am  binevestit  vouă,  ana¬ 
tema  să  fie».  (Qalateni,  I,  6,  8). 

*  «Aceasta  (lisus  Hristos)  este  piatra  care  nu  s’a  băgat  în  seamă  de 
câtră  voi  ziditorii,  care  s'a  făcut  în  capul  unghiului.  Şi  nu  este  intru  alt 
întru  nimic  mântuire:  pentrucă  nici  nume  este  altul  sub  cer  dat  întru 
oameni,  întru  care  trebuie  să  ne  mântuim  noi».  (Faptele  Apostolilor  IV,  11, 12). 

«Et  loquebar  in  testimoniis  tuis  in  conspectu  regum,  et 
non  confundebar.  (Ibid.  46). 

«Superbi  inique  agebant  usquequâque;  a  lege  autem  tuâ 
non  declinavi.  Memor  fui  judiciorutn  tuorum  a  saeculo»,  Do¬ 
mine,  et  consolatus  sum». 1  (Ibid.  51,  52). 

Am  motiv  să  cred  că  dl  Richaudeau  a  Înţeles.  Galicanul 
devenit  ultramontan  şi  partizan  al  nouilor  dogme  a  găsit  fără 
îndoială  In  extrasele  mele  o  lecţie  aspră.  El  a  trebuit  să  înţe¬ 
leagă  că  este  mai  bine  să  se  pună  la  adăpostul  judecăţilor  lui 
Dumnezeu,  urmând  vechile  tradiţii  creştineşti,  decât  să  imite 
sflrleaza  şi  a  se  da  după  împrejurări  la  diferite  doctrine. 

El  n’a  găsit  de  cuviinţă  să-mi  răspundă  cu  acest  prilej. 

Când  îmi  amintesc  de  ceeace  erau  cursurile  D-lor  Laurent, 
Richaudeau  şi  Venot,  nu  mă  mir  de  loc  de  crasa  ignoranţă  a 
celei  mai  mari  părţi  din  membrii  clerului.  Prin  relaţiile  mele 
cu  preoţi  din  alte  dieceze  eu  am  înţeles  că  profesorii  din  Blois 
nu  erau  cu  mult  mai  răi  ca  cei  din  alte  episcopii.  Dacă  sunt 
câteva  excepţii  în  cler  nu  se  pot  găsi  decât  între  aceia  cari 
ştiau  compensa  invăţătura  searbădă  care  Ie  era  dată. 

îndrăznesc  să  spun  că  am  fost  din  numărul  acestora. 

îmi  era  de  ajuns  un  sfert  de  ceas  pentru  a-mi  face  lecţiile 
de  clasă.  Restul  timpului  il  întrebuinţam  pentru  cetirea  câtorva 
teologi  cu  renume,  in  special  Bossuet,  Fenelon,  Arnauid  a  cărui 
carte,  Perpetuitatea  crtdlnţii  era  tolerată.  Mă  îndeletniceam 
însă  mai  ales  cu  istoria  bisericească.  Am  cetit  de  douăori  cele 
treizeci  şi  şase  de  volume  ale  lui  Fleury  şi  ale  continuatorului 
său;  le-am  făcut  analiza  şi  am  compus  tabele  sinoptice  pedtru 
a-mi  fixa  în  memorie  datele  şi  faptele  principale. 

Am  dobândit  o  cunoştinţă  aşa  de  profundă  a  istoriei  Bi¬ 
sericii,  când  dl  Richaudeau  avu  excelenta  idee  de-a  face  un  curs. 
Insă,  Doamnei  ce  curşi  Profesorul  nu  dădea  decât  câte-o  scurtă 
lecţie  pe  săptămână  şi  această  lecţie  se  resuma  întPun  mic  ca¬ 
pitol  pe  care-l  recitau  câţiva  elevi. 

1  ln  calea  mărturiilor  tale  m’am  desfătat  (Ps.  118,  14). 

Calea  adevărului  am  ales,  şi  judecăţile  tale  n’atn  uitat.  (Ibid,  30). 

Şi  am  grăit  întru  mărturiile  tale  înaintea  împăraţilor,  şi  nu  m’am  ru¬ 
şinat.  (Ibid.  46). 

Cei  mândri  au  făcut  călcare  de  lege  foarte;  iar  eu  dela  legea  ta  nu 
m’am  abătut.  Adusu-mi-am  aminte  de  judecăţile  tale  cele  din  veac  Doamne, 
şi  m’am  mângâiat.  (Ibid.  51,  52). 

Acest  capitol  era  dat  unui  elev  care,  trebuia  să-l  copieze 
şi  să-l  dea  altora  aşa  că  la  sfârşitul  săptămânei  fiecare  avea  co¬ 
piat  faimosul  capitol. 

Dl  Richaudeau  avea  o  idee  înaltă  de  micile  sale  capitole. 
Pentru  mine,  care  posedam  o  analiză  complectă  a  operei  lui 
Pleury,  ele  erau  insuficiente  şi  detestabile.  Eu  nu  m’am  putut 
constrânge  să  copiez  micul  caiet;  îl  dădeam  altui  elev  când 
imi  era  dat  şi  nu  copiam  nici  un  singur  cuvânt. 

Intr’o  zi  profesorul  mă  întrebă  lecţia  din  săptămâna  tre¬ 
cută.  Am  spus  tot  ce  ştiam  asupra  subiectului;  profesorul  n’avu 
să-mi  facă  altă  observaţie  decât  aceasta:  «Iţi  şti  prea  bine  istoria 
bisericească,  imi  zise,  însă  intri  în  prea  multe  amănunte  şi  eu 
văd  bine  că  nici  n'ai  citit  şi  nici  n'ai  copiat  caietul  meu.  (ţi 
impun  să  I.  copiezi  în  întregime  şi  răspunsurile  să  nu  fie  mai 
extinse  ca  cele  ce  le  conţine». 

Mi-a  înmânat  caietul. 

Am  tăcut  neştiind  Încă  ce  voi  face.  Ajuns  In  celula  mea 
-am  citit  şi-am  descoperit  numeroase  greşeli  de  ortografie.  M’am 
hotărât  Îndată.  Am  îndreptat  cu  litere  mari  toate  greşelile.  în¬ 
văţatul  profesor  scrisese  maax  adăugându-i  un  e  ca  şi  când  ar 
fi  vorbit  de  oraşul  Meaux,  am  pus  deasupra  lui  e  un  superb 
accent  circumflex  foarte  evident.  Am  îndreptat  toate  erorile  în- 
tr’un  chip  deasemenea  vizibil  şi  am  dat  caietul  elevului  care 
trebuia  să  I  primească  dela  mine. 

Când  caietul  se  reîntoarse  în  mânile  autorului  el  n’a  fost 
de  sigur  măgulit  găsind  ce  i-am  pus  eu.  Nu  mi- a  mai  vorbit 
de  caiet,  însă  ce  tristă  părere  şi-a  făcut  despre  mine !  ce  nesu¬ 
punere  11!  Câteva  răutăţi  asemănătoare  îmi  făcură  o  rea  repu¬ 
taţie  în  statui  nostru  major;  însă  eu  eram  fqflrte  indiferent;  cum 
eram  dintre  puţinii  elevi  cari  îşi  plăteau  întreţinerea  ştiam  bine 
că  nu  mă  scotea  afară  pe  poartă. 

Dl  abate  Duc,  superiorul  seminarului  făcea  odată  pe  săp¬ 
tămână  ceeace  se  num6a  curs  de  sfânta  Scriptură.  Acest  curs 
consta  in  explicarea  mistică  a  câtorva  versete  dîntr’o  carte  a 
Scripturii.  Lecţia  dura  un  ceas.  Era  imposibil  să  fie  cineva  mai 
fără  valoare  şi  mai  neînsemnat  ca  acest  biet  superior-profesor. 

Abatele  Duc  era,  incontestabil,  omul  cel  mai  puţin  potrivit 
pentru  a  conduce  un  seminar  şi  a  forma  tineri  pentru  preoţie. 
Îmbibat  de  doctrina  iezuiţilor  asupra  supunerii  oarbe  el  nu 

predica  decât  aceasia.  in  ochii  iui  elevul  cel  mai  vrednic  de 
stimă  era  acela  care  asculta  mai  orbeşte. 

Fără  să  fiu  nesupus,  eu  nu  puteam  suferi  supunerea  oarbă ; 
şi  abatele  Duc  mă  ura  cu  cordialitate;  eu  i-am  înapoiat-o  în¬ 
sutit  şi  fericirea  mea  era  de  a-mi  bate  joc  de  el,  imitându  î 
manierele  ridicole  şi  dialectul  său  meridional  pe  care  voia  să 
ni-1  impună.  Intr’o  zi  în  timpul  a  ceeace  se  nuprea  recreaţie, 
dl  Duc  povestea  că  vine  să  citească  un  lucru  foarte  interesant. 
Viu,  zice  el,  să  vă  descoper  în  China  o  biserică  creştină  foarte 
veche;  ceeace  dovedeşte  că  Evanghelia  a  fost  propoveduită 
acolo  din  primele  secole.  —  Intr’adevăr  s’a  descoperit  ?  —  Da, 
zice  el.  —  Cum  se  face  aşadară  că  eu  am  citit  acela ş  lucru  in 
* Scrisorile  edifieătoare »  scrise  de  iezuiţi,  într’o  scrisoare  care 
datează  din  secolul  al  XVII-lea  şi  care  eu  cred  că  este  de  pă¬ 
rintele  Parennin  ?  Marele  Duc  roşi  şi  bâlbăi  câteva  cuvinte  fără 
nici  un  sens.  Această  mică  întâmplare  n’a  contribuit  însă  ca 
s’ajung  In  bunele  sale  graţii.  Nu  eram  singurul  care  s’amuza 
pe  socoteala  dlui  superior.  A  vrut  să  se  răzbune  îotr’o  zi,  la 
un  examen  public  relevă,  surâzând  o  pretinsă  greşală  pe  care  aş  fi 
comis-o  răspunzând  la  o  chestiune  de  istorie  bisericească.  A 
vrut  fără  îndoială  să  răzbune  micul  caiet  Richaudeau.  Nenoro¬ 
cire  însă,  el  s’a  înşelat  şi  eu  am  profitat  cu  atâta  libertate  de 
avantajul  meu  încât  el  nu  mă  va  erta  niciodată.  M’am  mai  expus 
incă  la  mânia  lui  descoperind  o  societate  de  spionagiu  pe  care 
o  organizase  în  felul  celor  organizate  de  bunii  părinţi  iezuiţi 
în  institutele  lor.  împărţise  seminarul  în  două  grupe:  elevii  după 
inima  iui  şi  aceia  cari  nu  erau  supuşi  orbeşte.  Primii  trebuiau 
să  supravegheze  pe  ceilalţi,  să  le  dea  sfaturi  bune  şi  să-i  aducă 
pe  calea  cea  bună.  Monitorul  însărcinat  să  mă  spioneze  nu  era 
iscusit.  Era  şeful  monitorilor  şi  de  atunci  şi-a  croit  bine  drumul. 
Dela  primul  avertisment  pe  care  mi  l-a  făcut  am  bănuit  exi¬ 
stenţa  asociaţiei.  Am  fost  destul  de  diplomat  pentru  a  câştiga 
încrederea  monitorului  meu  care  în  nevinovăţia  lui  mi-a  expus 
tot  planul  asociaţiei.  Am  povestit  lucrul  prietinilor  mei  cari  au 
fost  şi  ei  foarte  intrigaţi  de  avertismentele  ce  le-au  primit. 

Atunci  se  vorbia  foarte  tare  de  asociaţie  şi  se  cereau  ex¬ 
plicaţii  violente  zeloşilor  cari  au  făcut  avertismente  O  luptă 
urmă  în  care  unul  dintre  zeloşi,  un  Auvergnat,  lovi  pe  celce 
îi  cerea  explicaţii.  O  adevărată  bătălie  se  încinse.  Superior  şi 

profesori  o  şterseră  şi  se  reuniră  la  econom  spre  a  aviza  la 
mijloace  să  potolească  răscoala. 

Era  intr’o  Vineri.  S’a  convenit  ca  în  ziua  următoare  con¬ 
fesorii  să  refuze  ertarea  păcatelor  tuturor  acelora  cari  nu  vor 
face  pedeapsă  onorabilă.  Acei  cari  vor  fi  primit  ertarea  Sâm¬ 
băta  vor  scoborâ  fn  biserică  Duminecă  dimineaţa  pentru  rugă¬ 
ciune  şi  prima  liturgie  când  trebuiau  să  se  împărtăşească,  cu 
stiharele  lor.  Ceilalţi  vor  coborâ  simplii  in  reverenzi. 

Sâmbătă  seara  toţi  revoltaţii  n’au  vrut  să  primească  ertarea 
şi  au  descins  Duminecă  dimineaţa  in  ni  gris  adecă  fără  stihar. 
Albit  nu  erau  numeroşi  şi  sămănau  cu  rolul  ruşinos  ce  !-au 
jucat.  Odată  întruniţi  pentru  rugăciune  negrii  izbucniră  in  aşa 
hohote  de  râs  încât  albit  şi  directorii  au  rămas  Încurcaţi.  Au  râs 
şi’n  timpul  liturgiei  şi  dl  superior  credea  că  s’a  încurcat. 

S’a  dus  ia  episcopie  pentru  a  incunoştiinţa  pe  episcop  de 
cele  ce  se  petreceau.  Episcopul  de  Sauzin,  era  un  bun  bătrân, 
veieran  in  vechiul  ■cler  galican.  El  a  jucat  un  rol  important  în 
ultimele  asociaţii  ale  clerului  din  Franţa  înainte  de  1789,  Era 
un  om  cu  adevărat  sfânt  care-şi  împărţea  marile  sale  venituri 
ca  şi  îngrijirile  sale  celor  săraci.  A  venit  la  seminar,  ne- a  adresat 
câteva  cuvinte  părinteşti,  ne-a  acordat  o  amnestie  complectă, 
ne-a  obligat  să  facem  pace  şi  ne-a  anunţat  că  asociaţia  nu  mai 
exista. 

Astfel  a  fost  făcută  pacea;  însă  superiorul  n’a  uitat  nici¬ 
odată  că  eu  am  fost  in  capul  răscoalei ;  mi-a  jurat  o  ură  cumplită. 

In  seminarul  cel  mare  ca  şi  în  cel  mic  îmi  făceau  reproşul 
că  nu  dau  destul  timp  studiului  cărţii  oficiale.  In  fond,  lumea 
nu  ştia,  în  seminarul  cel  mare,  vremea,  pe  care  o  jertfeam  pentru 
studiu,  fiindcă  eu  eram  singur  în  celula  mea  în  vremea  studiilor, 
şi  fiindcă  eu  răspundeam  totdeauna  bine  in  clasă,  când  eram 
ascultat.  Dar  acesta  era  un  chip  uşor  de  a-mi  reproşa  ceva, 
Şi  tocmai  acest  lucru  îl  voiau  ei. 

Intr’o  zi  la  plimbare,  Richaudeau,  m’a  surprins  singur, 
culcat  sub  un  arbore  cu  o  carte  în  mână.  Ocazia  era  bună 
pentru  a  şti  ce  citeam,  S'apropie  de  mine  şi  mă  întrebă  că 
de  ce  nu  iau  niciodată  parte  la  jocuri  ca  şi  ceilalţi.  —  «Nu-mi 
place,  i-atn  răspuns,  prefer  să  citesc».  —  «Dar  ce  citeşti?*  — 
«Priviţi  domnule  cartea  care-o  citesc».  El  o  luă.  Şi  văzu  că 
era  un  tratat  de  matematici  publicat  de  abatele  Pinaud,  profesor 
la  seminarul  din  Saint-Sulpice.  «Pentruce  studiezi  matematicile?» 

—  «Pentrucă  aşa  tmi  place ;  sunt  liber  în  decursiîl  timpului  de 
recreaţie  să  prefer  studiul,  jocului».  —  «Ai  putea  să  studiezi 
altceva».  —  «La  seminarul  din  Saint-Sulpice  se  studiază  mate- 
maticile,  de  vreme  ce  dl  abate  Pinaud  le  predă  şi  a  făcut  o 
carte  pentru  a-şi  orienta  elevii  în  acest  studiu.  Pentruce  nu  se 
face  şi  aici  ceeace  se  face  la  seminarul  din  Saint-Sulpice?»  — 
«Eşti  încăpăţînat».  —  «Mulţumesc  domnule»,  i-am  răspuns;  şi 
mi-am  reluat  cartea  surâzând. 

M’a  văzut  cu  un  tratat  de  matematici  într’o  zi  de  plimbare 
şi  a  conchis  că  în  toate  zilele  studiam  matematicile  tn  Ioc  de  a 
studia  teologia. 

Aceşti  logicieni  se  înşelau;  eu  nu  studiam  matematicile 
decât  în  zilele  de  plimbare.  Vream  să-mi  fac  o  idee  despre 
această  ştiinţă  însă  n’am  simţit  nici  o  chemare  pentru  a  deveni 
matematician. 

In  timpul  şederii  mele  în  seminar  era  să  deviu  iezuit  In 
fiecare  an  la  redeschiderea  cursurilor  se  făcea  o  Izolare.  Era 
lucrul  cel  mai  tâmpit  pe  care  1  au  putut  inventa.  Trebuia  să 
petreci  opt  zile  întregi  în  rugăciune,  în  examinare  a  conştiinţei 
şi  meditaţie.  Nu  le  părăseai  decât  atunci'1  când  te  duceai  să 
asculţi  convorbirile  zise  spirituale  şi  predicile  solemne.  Predi¬ 
catorul  locului  de  retragere  era  aproape  totdeauna  un  iezuiţi 
Duhovnicii  ordinari  îşi  angajau  clienţii  lor  pentru  a  se  adresa 
bunului  părinte,  să-i  facă  o  spovedanie  generală  şi  să-i  ceară 
sfaturi. 

Când  eram  diacon,  adecă  atunci  când  aveam  21  de  ani. 
izolarea  a  fost  predicată  de  părintele  Fanlin,  superiorul  mănă¬ 
stirii  iezuiţilor  din  Bourges.  M’am  dus  să  mă  spovedesc  la  bunu, 
părinte. 

M’a  îmbrăţişat  cu  o  adevărată  dragoste  părintească,  m’a 
făcut  să-i  promit  că  voi  merge  să-l  văd  in  fiecare  zi  la  o  oră 
pe  care  mi-a  fixat-o.  Am  fost  exact  la  întâlnire.  Bunul  părinte 
mă  primea  totdeauna  cu  aceeaş  dragoste  părintească,  mă  apasă 
pe  inima  sa,  şi-mi  spunea  că  ar  fi  foarte  fericit  să  mă  câştige 
pentru  mica  turmă  aleasă,  adecă  pentru  Societatea  iezuiţilor.  Eu 
nu  cunoşteam  Societatea  decât  din  elogiile  ce  i  le  făceau  adese 
superiorii  seminarului.  Vedeam  că  iezuiţii  erau  întotdeauna 
primiţi  de  ei,  dându-le  dovezi  de  cel  mai  profund  respect.  Se 
zicea  adeseori  că,  în  Societate,  fiecare  membru  al  ei,  primea 
totdeauna  însărcinarea  cea  mai  potrivită  gusturilor  tui.  Dra- 

gostea  mea  de  carte  mă  predispunea  mai  mult  carierei  de  pro¬ 
fesor  decât  celei  de  preot.  Îmi  închipuiam  că  gusturile  mele 
vor  fi  satisfăcute  dacă  voi  întră  la  iezuiţi.  Părintele  Fantin  im 
ghicise  gândul,  ceeace  nu  era  greu  pentrucă  eu  am  fost"  ot- 
deauna  de  o  nevinovăţie  şi  de  o  sinceritate  copilărească.  îmi 
vorbi  de  toate  mijloacele  pe  cari  mi  le  punea  la  îndemână  sfta 
Societate  pentru  a-mi  satisface  gustul  meu  pentru  studiu.  Am 
fost  câştigat  îndată.  Bunul  părinte  şi-a  dat  seama  şi  nu  s’a  mai 
ocupat  de  mine.  „ Dragul  meu,  mi-a  zis,  te  iubesc  ca  şi-un  tată. 
Insă  noi  nu  putem  lua  din  nenorocire  nici  o  hotărâre,  după 
aceste  câteva  zile  pe  cari  le-am  petrecut  împreună;  însă  în  anul 
viitor  eu  voi  revenii  pentru  tine,  ţi  numai  pentru  tine,  să  predic 
retragerea  cu  toatecă  mi-am  luat  angajamentul  să  merg  in  altă 
parte.  Atunci  vom  lua  o  holărâre  definitivă».  M'a  strâns  tare 
la  pieptul  lui  şi  eu  am  plecat  foarte  trist  în  celula  mea. 

La  sfârşitul  retragerii  di  superior  anunţa  cu  emoţie  că 
cucernicul  părinte  Fantin  a  fost  aşa  de  întărit  de  credinţa  ele¬ 
vilor  încât  va  reveni  din  nou  în  anul  următor  pentru  a  se  în¬ 
tări  în  mijlocul  lor. 

Eu  ştiam  bine  pentruce... 

Părintele  Fantin  şi-a  ţinut  cuvântul.  L-am  văzut  chiar  la 
sosirea  Iui  în  seminar  şi  strânsele  noastre  legături  reîncepură. 
Îmi  vorbea  cu  inima  deschisă,  atâta  încredere  avea  în  mine. 
Intr’o  zi  mi-a  zis:  «Ce  ai  vrea  să  te  faci,  dragul  meu,  dacă  ai 
urma  cariera  obicinuită?  vicar,  preot,  vai!  ai  băgat  de  seamă 
ce  sunt  aceste  feţe  bisericeşti «Şi-mi  făcu  un  portret  puţin 
măgulitor  a]  vicarului  de  oraş  şi  al  preotului  de  sat.  Trecând 
la  canonici,  la  vicari  generali,  la  episcopi,  el  mi-a  făcut  un 
portret  de  care  aceştia  nu  puteau  fi  mândri.  Resumatul  con¬ 
vorbirii  cu  el:  in  afară  de  Societatea  lui  Isus  nu  erau  nici 
moravuri,  nici  credinţă,  nici  ştiinţă,  şi  nici  inteligenţă. 

Am  rămas  consternat  şi  mi-ara  permis  să  fac  unele  ob¬ 
servaţii:  «Dacă  intru  în  Societate,  am  zis,  eu  n'o  fac  aceasta 
pentrucă  dispreţuesc  clerul  secular  ci  sperând  că-mi  voiu  putea 
urma  mai.  uşor  gustul  meu  pentru  studiu.  Sunt  fără  îndoială, 
şi’n  cler  oameni  cu  moravuri  rele  şi  ignoranţi;  însă  eu  cu¬ 
nosc  şi  preoţi  credincioşi  şi  instruiţi».  Bunul  părinte  a  înţeles 
că  a  apucat  un  drum  greşit;  a  micşorat  ceeace  a  zis;  Insă 
lovitura  era  dată.  El  se  învoi  totuşi  ca  la  sfârşitul  anului  şcolar  eu 

să  mă  duc  Ia  Saint:Acheul  unde  trebue  să  fiu  la  31  Iulie,  zi. 
de  sărbătoare:  Sf.  Ignatiu  de  Loyola. 

Am  cerut  tatăiui  meu  nişte  bani  pentru  drum.  El  n'a  vrut 
să-mi  dea  nevoind  să  mă  vadă  intrând  la  iezuiţi.  După  sfatul 
părintelui  Fantîn  eu  i-am  spus  tatălui  meu  că,  mama  fiind 
moartă,  aveam  drept  la  moştenire:  «E  adevărat,  îmi  răspunse 
tata,  însă  nu  o  vei  avea.  Poţi  să  mă  reclami  justiţiei  şi  să  mă 
forţezi  să  ţi-o  dau»,  l-am  scris  păr  ntelui  Fantin  că  eu  n’aş  în¬ 
drăzni  niciodată  să  port  pe  tata  pe  Ia  tribunale.  El  mi-a  răspuns 
că  puteam  să  fac  drumul  pe  jos  cerând  pomană  după  exemplul 
celor  mai  mulţi  sfinţi.  Nu-mi  părăsisem  inSă  niciodată  ţara.  Drumul 
dela  Blois  la  Saint-Acheu!  mi  se  părea  imens.  Nici  n’aveam  un 
caracter  aşa  de  cavaleresc  ca  al  sfinţilor  de  cari  îmi  vorbea 
părintele  Fantin  şi  nici  nu  mă  simţeam  pornit  spre  aventuri. 
N'am  întreprins  deci  călătoria  şi  la  sfârşitul  vacanţei  am  rein¬ 
trat  în  seminar. 

In  fond  eu  începeam  să-mi  pierd  din  admiraţia  mea 
pentru  iezuiţi ;  fără  să  vrea  părintele  Fantin  m’a  făcut  să-î  văd 
prea  de  aproape,  in  conversaţiile  intime  cu  el.  Am  înţeles  că 
aveau  o  înaltă  ideie  despre  ei  înşişi  şi-mî  aduceam  aminte  as- 
cuitându-i  de  parabola  cu  Fariseul  care  se  stima  pe  sine  însuşi 
despreţuind  pe  alţii. 

Am  continuat  in  seminar  viaţa  mea  de  studiu  şi  tni*am 
câştigat  o  sumă  de  cunoştinţe  foarte  variate.  Am  citit  cele  mai 
bune  opere  de  filozofie,  de  teologie  şi  de  istorie.  Îmi  era  greu 
să-mi  procur  alte  lucrări  decât  acelea  pe  cari  mi  ie  împrumuta 
dela  bibliotecă,  însă  în  decursul  ultimelor  vacanţe  m’am  eman¬ 
cipat  puţin.  îmi  petreceam  cea  mai  mare  parte  din  timp  în  bi¬ 
blioteca  oraşului;  aparţinea  diui  de  Themines,  vechiu  episcop 
de  Blois,  era  foarte  bogată.  Studiam  ebraica,  aci  am  citit  operile 
de  geologie  cele  mai  renumite  în  această  epocă,  am  citit  de  ase¬ 
menea  operele  Iui  Dupuy,  Volney,  Laplace.  Nu  neglijam  nici 
o  ramură  a  cunoştinţelor  umane,  convins  că  tot  ceeace  puteam 
învăţa  îmi  servea  mai  târziu. 

Am  fost  hirotonit  preot  Ia  21  Decemvrie  1839.  Aveam  23 
de  ani  şi  20  de  zile. 

Am  părăsit  fără  părere  de  rău  sfânta  casă;  mi-am  adunat 
o  sumă  de  cunoştinţe  relativ  considerabilă.  Nu  datoram  nimic 
din  ele  profesorilor  mei  şi  chiar  în  ciuda  lor  s’a  întâmplat,  că 
le  câştigasem.  Purtarea  mi-a  fost  totdeauna  regulată;  însă  nu 

m’am  supus  pretenţiilor  de  supunere  oarbă  şi  idioată.  Am  plecat 
deci  cu  convingerea  că  superiorii  mei  nu  mă  iubeau,  cu  toatecă 
mi-au  adresat  cuvinte  frumoase  )a  plecare. 

Ca  să  spun  adevărul  eu  ii  iubeam  poate  mai  puţin  decât 
mă  iubeau  ei  şi  m'am  simţit  fericit  părăsindu*i.  (.  Beleuţfi. 

(Sfârşitul  cap.  1). 


Fecioara  Maria.1 

Cit  de  iubite  sunt  lăcaşurile  Tale, 
Doamne  al  puterilor...  Fericiţi  ceice  lâ- 
cuesc  în  casa  Ta...  Ps.  63. 

Aceste  cuvinte  ale  psalmistului,  iubite  eleve,  armo¬ 
nizează  pe  deplin  cu  praznicul  intrării  Maicii  Domnului 
in  biserică ,  —  de  o  adâncă  semnificaţie  pentru  frageda 
voastră  vârstă. 

Maica  Domnului,  —  copila  plăpândă  a  pioşilor  pă¬ 
rinţi  Ioachim  şi  Ana,  slăviţi  de  biserica  noastră,  ca  sfinţi, 
drepţi  şi  dumnezeeşti  părinţi,  azi  este  introdusă  în  tem¬ 
plul  din  Ierusalim. 

Părinţii  ei  erau  oameni  înaintaţi  în  vârstă  şi  căs¬ 
nicia  lor  nu  fusese  binecuvântată  cu  copii.  Ei  se  ru¬ 
gau  cu  osârdie,  cu  devotament  şi  cu  adâncă  încredere 
în  Dumnezeu,  ca  să  ridice  ocara  lor  dintre  oameni.  In 
acele  vremuri  îndepărtate,  lipsa  de  copii  într’o  -familie 
era  socotită  ca  pedeapsă,  ca  blestem.  Bărbatul  nu  era. 
îngăduit  să  se  apropie  de  altar,  ca  să  aducă  jertfă  pentru 
casa  sa,  şi  femeea  stearpă  era  privită  cu  dispreţ  de 
mame  şi  refuzată  de  societate.  Ce  puternic  strigă  această 
opinie  publică  a  unor  vremuri  ce  nu  cunoşteau  învă¬ 
ţătura  Mântuitorului  Hristos,  împotriva  relelor  moravuri 
ale  vremilcr  noastre,  ale  celor  cari  totuşi  ne  numim,  cre¬ 
ştini  şi  vrem  să  fim  socotiţi  ca  atari. 

Şi  Dumnezeu  a  ascultat  rugăciunea  lor,  însoţită  de 
făgăduinţa  că,  de  vor  dobândi  prunc,  îl  vor  afierosi 
Domnului,  în  slujba  templului.  Rugăciunea  înălţată  din 

1  Cuvânt  călră  elevele  internatului  diecezan  din  Arad,  de  faţă  fiind 
şi  mame  şi  doamne  din  Societatea  ortodoxă  a  femeilor  române,  in  capela 
internatului. 

inimă  curată,  cu  gândul  de  a  preamări  pe  Dumnezeu 
prin  harul  de  care  ne  face  pârte,  e  întotdeauna  ascul¬ 
tată.  Aducându-vă  aminte'  de  pilda  părinţilor  Maicei 
Domnului,  rugaţi  şi  voi  pe  Dumnezeu  neîncetat,  ca  să 
dăruiască  binecuvântare  doririlor  voastre  nevinovate,  să 
binecuvinteze  fiecare  pas  al  tatălui  vostru  şi  tot  lucrul 
mânilor  mamei  voastre. 

La  vârsta  fragedă,  de  abia  3  ani,  Maria  a  fost  dusă 
la  templu  de  părinţii  ei.  Aici  a  primit-o  arhiereul  Za- 
haria,  tatăl  Înainte  Mergătorului  şi  Botezătorului  loan. 
A  fost  introdusă  în  sfânta  sfintelor  şi  rânduită  între 
celelalte  fecioare,  ce  străjuiau  cu  viaţa  lor  curată  în 
preajma  bisericii. 

In  sfânta  sfintelor,  în  altarul  cel  mai  dinlăuntru  al 
bisericii  nu  putea  intra  decât  arhiereul,  şi  el  odată  pe 
ăn.  Fecioara  Maria  a  fost  introdusă,  ca  o  prevestire  a 
altarului  sfânt  ce  avea  să  devină  şi  în  care  era  să  intre 
Arhiereul  Mare,  Hristos  Domnul.  Nici  în  altarele  bise¬ 
ricilor  noastre  nu  poate  intra  decât  preoţi  şi  oarecari 
ajutători  la  slujbă,  având  binecuvântare.  Nu  şi  femeile; 
măcar  nu  fără  deslegare  specială. 

In  afară  de  preoţii  slujitori,  în  chiliile  din  jurul  tem¬ 
plului  din  Ierusalim,  trăia  un  număr  însemnat  de  fe¬ 
cioare  şi  văduve  cari,  lăpădându-se  de  grijile  şi  legătu¬ 
rile  cu  lumea,  singura  lor  mângâiere  şi  mulţumire  era 
să  slujească  lui  Dumnezeu  şi  bisericii  sale.  Ocupaţia 
.vieţii  lor  era  lucrul  de  mână,  citirea  Legii,  a  Sf.  Scrip¬ 
turi,  însoţite  de  meditaţii.  Apoi  înfrumseţarea  cultului 
divin  prin  cântarea  cu  vocea  şi  cu  instrumentele,  obici¬ 
nuite  pe  atunci.  Lor  li  era  încredinţată  păzirea  odoarelor, 
a  covoarelor,  perdelelor,  a  veştmintelor  sfântului  lăcaş. 
Ce  frumoase  îndeletniciri  pentru  sufletul  nobil  de  femee. 
Ele  se  continuă  şi  azi  în  Mănăstirile  de  maice,  locuri 
de  sfântă  contemplaţie  liniştită  şi  de  viaţă  pioasă  şi 
jertfelnică,  pe  care  o  duc  călugăriţele  devotate. 

Din  frageda  tinereţă  Fecioara  Maria  s’a  rupt  dela 
sinul  maicii  sale,  a  ieşit  de  sub  mâna  ocrotitoare  tatălui 
ei,  a  părăsit  căminul  părintesc  şi  s’a  dedicat  cu  totul 
slujirii  unui  înalt  ideal.  Eu  găsesc  o  asemănare  între 
copila  de  atunci  şi  voi,  iubite  eleve.  V’aţi  rupt  şi  voi 

dela  sinul  cald  al  mamei,  aţi  lăsat  tată  şi  mamă,  vatra 
familiară  şi  prieteni  de  copilărie  acasă  şi  aţi  intrat  aici, 
sub  aripile  ocrotitoare  ale  acestui  aşezământ  de  aleasă 
educaţie  creştinească  şi  românească,  pentruca,  prin  şcoală, 
să  vă  agonisiţi  cultură  şi  bună  creştere,  spre  cari  vă 
ajută  rugăciunea  şi  cuvântul  de  lumină  evanghelică,  ce 
se  răspândeşte  dela  acest  sfânt  altar.  Adăugaţi  din  partea 
voastră  silinţa  la  carte  şi  râvna  spre  tot  mai  multă  de¬ 
săvârşire  a  facultăţilor  intelectuale  şi  morale,  spre  tot 
mai  deplina  frumuseţă  a  sufletului  vostru  senin  şi  curat, 
—  spre  mândria  voastră,  spre  mulţumirea  superiorilor 
voştri,  profesori  şi  îngrijitoare  şi  spre  bucuria  iubiţilor 
voştri  părinţi.  Să  creşteţi  şi  să  înfloriţi,  după  modelul 
Preacuratei  Fecioare,  ca  crinul,  a  cărui  curăţenie  şi  miros 
plăcut  a  atras  din  înălţimile  fericirii  cereşti  pe  însuşi 
Fiul  lui  Dumnezeu,  să  scoboare  pe  pământ,  pentru  iz¬ 
băvirea  oamenilor. 

Până  la  vârsta  de  12  ori  14  ani  a  petrecut  Fecioara 
Maria  în  umbra  templului.  La  această  vârstă,  după  obi¬ 
ceiurile  vremii  şi  ale  poporului  oriental,  din  care  făcea 
parte,  trebuia  să  intre  în  căsnicie.  Legământul  părinţilor 
se  deslega  la  această  vârstă  şi  fecioara  trebuia  să  se 
întoarcă  în  familia  sa,  pentru  a  se  încredinţa  unui  mire, 
spre  întemeierea  unei  vetre  familiare.  Fecioara  Maria 
descoperi  preoţilor,  că  în  afară  de  închinarea  ti  din 
partea  părinţilor  cătră  slujba  Domnului,  ea  însăşi  a  făcut 
vot  să-şi  păstreze  fecioria  curată  toată  viaţa.  Ce  sublimă 
hotărâre  şi  câtă  binecuvântare  a  adus  ea  lumii.  Şi  s’au 
împlinit  şi  votul  fecioarei  şi  orânduielile  legii,  ce  stă¬ 
pânea  viaţa  socială  în  neamul  ei. 

-  I-a  fost  dat  logodnic  cucernicul  losif,  bătrân  de  84 
de  ani.  Trebuia  să  se  plinească  această  logodire,  ca  să 
nu  fie  expusă  cinstea  Fecioarei,  ce  avea  să  nască  pe 
Isus  Mântuitorul  lumii,  —  şi  pentruca  Fiul  lui  Dumnezeu, 
luând  trup  omenesc,  să  aibă  acoperemântul  legii:  să  fie 
socotit  de  oameni  fiul  Măriei  şi  al  teslarului  din  Na- 
zaret,  până  în  ceasul  când  se  va  descoperi  lumii  ca 
Mesia  cel  trimis  de  Dumnezeu  ca  să  săvârşească  opera 
de  mântuire  a  acestei  lumi,  osândite  pe  urma  păcatului. 

Va  bate  şi  pentru  voi  ceasul  norocului  la  vremea 

sa.  Căci  rar  se  găsesc  azi  suflete  de  elită  gata  de  jertfă, 
cari  să  o  rupă  cu  lumea  şi  să  se  închine  vieţii  contem¬ 
plative  şi  slujirii  lui  Dumnezeu,  retrăgându  se  în  pacea 
unei  sf.  mănăstiri.  Când  ţi  se  va  înfăţişa  acest  ceas, 
aşa  de  hotărâtor  pentru  fericirea,  ori  nenorocirea  vieţii 
taie,  pune-1  în  cumpăna  judecăţii  drepte.  Nu  te  lăsa 
ademenită  de  aparenţe,  nici  de  ceeace  lumea  e  obici¬ 
nuită  a  numi  «o  partidă  bună».  întâi  de  toate  întrea¬ 
bă  ţi  inima  şi  conştiinţa.  Du  răspunsul  lor  apoi  la  pi¬ 
cioarele  Maicii  Domnului,  îngenunchează  în  faţa  icoanei 
Celei  Preacurate,  şi-i  descopere  ei  toate  simţirile  ce  te 
covârşesc,  toate  gândurile  ce  te  frământă,  toate  nădej¬ 
dile  ce  te  alintă,  toate  dorurile  ce  te  farmecă.  Ascultă 
apoi  în  taină  şoapta  ei  de  răspuns.  Dacă  gând  curat 
te-a  dus  în  faţa  ei,  Fiul  dumnezeesc,  pe  care  îl  ţine  în 
braţe,  nu  te  va  lăsa  să  pleci  fără  lumina,  care  te  va 
feri  de  nenorocire  şi- ţi  va  desemna  calea  spre  fericirea 
vieţii  conjugale. 

Din  ceasul  pedepsirii  Evei  pentru  păcat,  nemărgi¬ 
nita  iubire  şi  milă  dumnezeiască  îi  făgădui  pe  Fiul 
femeii,  care  va  zdrobi  capul  şarpelui.  Prin  femee  a 
intrat  păcatul  în  lume  şi  odrasla  altei  femei  îl  va  ridica 
din  lume.  Această  femeie  binecuvântată  a  fost  Fecioara 
Maria.  In  căsuţa  umilă  şi  liniştită,  unde  trăia  acum 
împreună  cu  maică-sa,  pregătinduse  ca  toate  miresele, 
fără  veste,  îngerul  Gavriil  i  se  înfăţişează  şi  o  salută: 
«Bucură-te  ceeace  eşti  plină  de  dar,  Domnul  este  cu 
tine,  binecuvântată  eşti  între  femei»...  Maria  tresare  la 
vederea  unei  figuri  de  bărbat.  La  Evrei  fetele  logodite 
trăiau  retrase,  numai  cu  prietenele,  ferindu-se  de  privirea 
ori  întâlnirea  bărbaţilor.  Îngerul  o  îmbărbătează:  «Nu  te 
teme  Maria  că  ai  aflat  dar  la  Dumnezeu.  Iată  vei  lua 
în  pântece  şi  vei  naşte  fiu  şi  vei  chema  numele  lui  Isus. 
Acesta  va(fi  mare  şi  Fiul  celui  de  sus  se  va  chiema»... 
Minunată  solie  cerească,  de  care  pământul  nu  mai 
auzise.  Dar  nu-i  era  streină,  căci  amintirea  făgăduinţei 
Domnului  din  ceasul  izgonirii  omului  din  rai,  trăia  încă 
vie.  Cei  cucernici  şi  însufleţiţi  de  credinţă  aşteptau 
plinirea  ei,  căci  şi  prorocii  vestiseră:  Iată  fecioara  va 
iua  în  pântece  şi  va  naşte  fiu,  şi  se  va  chiema  numele 

lui  Emanuil,  ce  se  tâlcuieşte :  cu  noi  este  Dumnezeu, 
(lsaia  c.  7,  14).  Elisaveta,  rudenia  sa,  când  Maria  s’a 
dus  la  casa  ei,  o  bineventează  cu  vorbe  ca  acestea: 
«Maica  Domnului  meu  vine  la  mine...  fericită  este 
ceea  ce  a  crezut  că  va  fi  săvârşire  celor  zise  ei  dela 
Domnul»... 

Fecioara  Maria  rămase  3  luni  în  casa  Elisavetei, 
poate  până  se  născu  sf.  loan  Botezătorul,  pe  care  îi 
sfinţeşte  Isus  încă  din  pântecele  maicii  Sale,  prin  apro¬ 
pierea  Sa.  Acest  timp  a  fost  o  neîntreruptă  rugăciune, 
plină  de  încredere,  o  devotată  adoraţiune  a  planului 
dumnezeesc  şi  aşteptarea  în  religiositate  adâncă,  a  înde¬ 
plinirii  acestui  plan.  In  văpaia  inimei  ei  curate  se  topea 
nădejdea  unui  popor,  mântuirea  întregului  neam  ome¬ 
nesc.  Evangheliile  sfinte  tac  asupra  timpului  de  evla¬ 
vioasă  purtare  a  sarcinei.  Orice  mamă  înţelege  emoţiile 
puternice  în  cari  Fecioara  îşi  aştepta  ceasul  naşterii. 

Poporul  evreu,  în  sinul  căruia  se  păstrase  vie 
cunoştinţa  de  Dumnezeu,  era  în  aşteptarea  unui  Mân¬ 
tuitor,  fără  să  ştie  cine  va  afla  har  la  Dumnezeu,  ca 
să  nască  pe  Cel  aşteptat.  Dela  femeea  română,  dela 
mamele  române,  neamul  nostru  îşi  aşteaptă  pe  izbăvi¬ 
torii  săi,  cari  să-l  ajute  spre  zări  mai  senine,  spre  culmi 
de  mărire  şi  de  izbânzi  trainice,  menite  a  ne  creia  o 
ţară  puternică,  fericită  înlăuntru  şi  respectată  în  afară, 
Cine  ştie,  cine  ştie,  care  e  femeia,  cari  vor  fi  mamele, 
ce  vor  da  viaţă  personalităţilor,  pentru  cari  neamul  le 
va  slăvi.  In  căsnicia  ta,  încheiată  sub  auspiciile  legii 
Domnului,  cu  binecuvântarea  bisericii  Lui  sfinte,  va  fi 
clipă  de  înaltă  fericire,  clipa,  în  care  vei  avea  conştiinţa 
de  mamă  şi  vei  împărtăşi  şi  tu,  soţului  tău  bucuria 
inimei  tale,  cu  aceleaşi  cuvinte  ale  Maicei  Preacurate: 
Măreşte  suflete  al  meu  pe  Domnul  şi  s’a  bucurat  duhul 
meu  de  Dumnezeu  Mântuitorul  meu,  că  iată  de  acum 
mă  va  ferici...  neamul  meu. 

Da,  vrednicia  de  mamă  e  cea  mai  înaltă  vrednicie, 
de  care  femeea  poate  avea  parte  pe  pământ.  Nu  este 
o  jertfelnicie  de  sine  mai  sfântă  pentru  viaţa  lumii 
decât  aceasta:  de  a  naşte  fii  în  dureri  spre  sporirea 

neamului  şi  de  a  i  creşte  în  frica  de  Dumnezeu  şi  în 
iubirea  de  oameni. 

O  mai  desăvârşită  frumuseţe,  decât  a  Maicii  cu  ? 
Fiul  dumnezeesc  în  braţe,  lumea  n’a  văzut.  Ea  este  | 
întruparea  iubirii  creştineşti  în  cea  mai  înaltă  fericire  şi 
în  cea  mai  adâncă  durere.  Artişti  din  toate  veacurile 
şi-au  pus  în  cumpănă  iscusinţele  şi  darul  lor  spre  a  o 
slăvi.  Pictorul  în  culorile  vii,  sculptorul  îh  formele  deli¬ 
cate,  poeţii  în  cuvinte  alese  şi  graiuri  dulci,  artiştii  în 
armonia  tonurilor  şi  cântăreţii  în  flăcările  glasului  lor 
i-au  închinat  imnuri  de  slavă.  Dar  toate  au  rămas  palide 
încercări  de  a  cuprinde  slava  cerească,  ce  umbreşte 
frumuseţea  Maicii  cu  Fiul  pe  braţe.  Icoana  ei  e  stator¬ 
nică  mângâiere  şi  întărire  pentru  mame  şi  soţii  şi 
îndemn  bărbaţilor,  la  respectul  ce  datoresc  femeii,  pentru 
înalta  ei  menire  în  lume. 

Cinstirea  Maicii  Preacurate  şi  Pururea  Fecioarei 
în  biserica  noastră  drept  slăvitoare  se  întemeiază  întâi  . 
pe  faptul  că  Dumnezeu  însuşi  a  distins-o,  alegându-o 
vas  curat  ca  să  poarte  în  pântece  pe  Fiul  Său.  Şi,  apoi, 
ea  este  prototipul  virtuţilor,  ce  au  împodobit  cea  mai 
distinsă  fiinţă  omenească.  In  ea  slăvim  fecioria  cea  mai 
curată,  frica  de  Dumnezeu  şi  smerenia  cea  mai  adâncă, 
cu  care  s’a  plecat  în  faţa  Domnului,  la  buna  vestire  a 
îngerului:  «iată  roaba  Domnului,  fie  mie  după  cuvântul 
tău»...  Oricine  se  simte  unealtă  în  mâna  lui  Dumnezeu 
se  Iasă  cu  totul  în  voia  Lui.  Modestia  cea  mai  deplină 
în  care  şi-a  trăit  toată  viaţa,  măcar  se  ştia  maică  împă¬ 
ratului  cerului ;  de  o  blândeţe  şi  bunătate  fără  seamăn ; 
prietenoasă  şi  simţitoare,  cum  s’a  înfăţişat  la  nunta  din 
Cana;  miloasă  şi  gata  de  jertfă,  plină  de  încredere  şi 
de  credinţă  neşovăelnică  şi  pe  drumul  de  suferinţe  al 
Fiului  său  şi  Ia  poalele  crucii,  de  pe  Golgota,  —  iată 
virtuţi  ce  nu  va  trece  niciodată,  ci  vor  fi  permanent 
izvor  de  însufleţire  pentru  fiinţe  femenine,  ce-i  va  urma 
pilda.  In  ceasul  de  grea  cumpănă,  ca  şi  în  clipele  de 
măreaţă  bucurie,  Sf.  Fecioară  este  aceeaşi,  suflet  de 
jertfelnicie.  Când  Elisaveta  o  slăveşte  şi  se  face  nouă 
pildă  şi  îndemn  de  felul  cum  trebue  să  o  cinstim  pentru 
virtuţile  ei,  ca  pe  Maica  lui  Dumnezeu,  —  Maria  tran- 

spune  preamărirea,  ce  i  se  aducea  asupra  lui  Dumnezeu 
intonând  minunatul  imn  de  slavă  Celui  atotputernic 
(Lc.  1,  47  u.). 

Iată  de  ce,  iubite  eleve,  cugetul  vostru  trebue  să 
se  îndrepte,  să  se  ridice  statornic  spre  înălţimea  vred¬ 
niciilor  Maicei  Preacurate,  virtuţile  ei  să  fie  mereu  îna¬ 
intea  ochilor  voştri,  căutând  scăpare  şi  ocrotire  sub 
aripile  ei.  De  este  ea  Maica  ta  şi  Maica  noastră  a 
tuturora,  fii  şi  tu  copila  ei.  Aleargă  Ia  picioarele  ei  cu 
aceeaşi  încredere  cu  care  îţi  plecai  capul  la  sinul  mamei 
tale  iubite  ori  de  câteori  o  dorinţă  îţi  aprindea  inima, 
sau  o  cercare  de  năcaz  îţi  înviora  sufletul. 

Oricât  de  săracă  este  cunoştinţa  noastră  despre 
măreţia  şi  sfinţenia  Maicii  Domnului,  care  s’a  învred¬ 
nicit  să  fie  răpită  la  cer  şi  să  împărăţească  de-adreapta 
Fiului  ei ;  şi  oricât  de  zgârcit  e  cuvântul  Bibliei  despre 
viaţa  ei  pământească,  câteva  întrebări  de  conştiinţă  se 
impun  totuşi  cu  putere  inimii  şi  minţii,  ca  şi  sufletului 
vostru  candid.. 

Petreci  şi  tu  bucuros  în  casa  Domnului  ca  odini¬ 
oară  tinăra  Fecioară,  în  meditaţie  cucernică,  ori  plictisită 
de  vremea  multă,  ce  trebue  să  stai  aici? 

Citeşti  şi  tu  Cartea  Legii,  sf.  Scripturi  cu  sârguinţă 
şi  în  cucernică  meditaţie,  ori  preferi  cărţi  de  lectură, 
scrise  par’că  anume  să-ţi  vateme  fecioria  gândurilor  şi 
curăţenia  simţemintelor?  Citeşti  tu  numai  cărţi  pe  cari 
le  poţi  arăta  oricui,  ori  ie  doseşti  şi  le  ascunzi  şi  dormi 
noaptea  cu  astfel  de  cărţi  sub  pernă? 

Faci  şi  tu  ceva,  din  lucrul  mânilor  tale,  pentru  po¬ 
doaba  acestui  sf.  Paraclis;  ajuţi  şi  tu  la  înfrumseţarea 
slujbei  sfinte  cu  glasul  tău  de  cântare  evlavioasă?  Oste¬ 
neşti  şi  tu  între  prietene  pentru  sporirea  slavei  Maicii 
Domnului;  ori,  te-ai  gândit  vre-odată  la  o  societate 
pioasă,  la  o  asociaţie  de  eleve,  pentru  promovarea  cul¬ 
tului  Fecioarei  Maria? 

Auzind  cuvântul  lipsit  de  sfială  şi  de  cuviinţă  a 
unui  detractor  ori  hulitor,  ai  luat  tu  apărarea  Maicii  şi 
totuşi  Pururea  Fecioarei  Maria?  convinsă  că  precum 

în  chip  minunat,  prin  umbrirea  Duhului  Sfânt  s’a  po¬ 
gorât  în  pântecele  ei  Fiul  lui  Dumnezeu  şi  precum  cu 
uşile  încuiate  a  răzbătut  la  ucenicii  Săi,  ascunşi  de  frica 
jidovilor,  tot  aşa  s'a  putut  naşte  fără  sd-i  strice  fecioria. 
Ori  măcar  ai  căutat  cu  o  rugăciune  în  taină  să  înde¬ 
părtezi  hula,  dacă  tinereţea  ta  şi  ştiinţa  ta  nu  ţi-a  în¬ 
găduit  să  iei  apărarea  pe  faţă? 

Iţi  împlineşti  chemarea  în  şcoală  şi  aici,  în  insti¬ 
tutul  care  te  ocroteşte,  cu  râvnă  şi  devotament,  ori  mur¬ 
murând  şi  fără  voie,  numai  pentrucă  trebueşte  şi  pentrucă 
altfel  nu  poţi? 

Cu  ce  e  plin  altarul  inimii  tale?  Ori  de  e  gol,  te 
strădueşti  să-l  umpli  cu  devoţiune  către  Maica  Prea¬ 
curată?  Ea  e  cea  mai  înţelegătoare  şi  cea  mai  bună 
ocrotitoare  a  tinereţii  voastre.  Tinereţea  voastră  e  ca^ 
zorile  dimineţii,  pe  cari  nu  trebue  să  le  învălue  nourii 
ispitelor,  ca  să  se  desfăşoare  în  zi  cu  soare,  zi  de  săr¬ 
bătoare;  ea  e  ca  floarea  primăverii,  pe  care  nu  trebue 
să  o  veştejască  arşiţa  păcatulului. 

Ori  de  câteori  inima  voastră  e  cercată  de  o  ispită 
şi  asupra  sufletului  vostru  dă  năvală  vre-o  ademenire 
amăgitoare,  îndreptaţi  vă  privirea  spre  chipul  de  lumină 
al  Preacuratei  Fecioare.  Lăsaţi-1  să  vorbească  inimei 
voastre,  să-şi  reverse  din  belşug  lumina  sa  cerească 
asupra  cugetelor  şi  conştiinţelor  voastre,  ca  să  vă  fie 
pavăză  împotriva  oricăror  rătăciri.  Iar  când  obida  ar 
covârşi  viaţa  voastră  neprihănită,  sau  o  amărăciune  vă 
apasă  într’un  ceas  greu,  plecaţi-vă  genunchii  cu  încre¬ 
dere  în  faţa  icoanei  Mai  cei  Preacurate.  Ea  vă  primeşte 
şi  vă  ocroteşte,  vă  mângâie  şi  vă  întăreşte,  ca  una  ce 
are  putere. 

De  aceea  rugaţi-o  neîncetat,  zi  de  zi  şi  dimineaţa 
şi  seara:  «Născătoare  de  Dumnezeu  Fecioară,  bucură* te, 
ceeace  eşti  plină  de  dar...»  Arhîm.  p.  Monişca. 

Ce  poate  rămânea  dintr  un  Babilon. 

Babilonul  a  fost  capitala  regilor  asiro-babiloneni. 
Avea  străzi  mari  şi  grădini  suspendate  în  aer ;  canale 
de  apă  şi  palate  măreţe. 

Prorocii  Isaia  şi  Ieremia  au  prezis  dărâmarea  Ba- 
bilonului  cu  sute  de  ani  înainte. 

«Şi  Babilonul  se  va  preface  în  grămezi...  şi  zidurile 
sale  se  vor  risipi...  şi  poporul  său  se  va  împrăştia...» 
(Ieremia  51,  37—50). 

«Babilonul,  podoaba  împărăţiilor,  mândria  falnică 
a  Haldeilor,  va  ajunge  ca  Sodoma...»  (Isaia  13,  19—22). 
Iată  acum  şi  mărturia  unui  vizitator  străin  pe  locul  rui¬ 
nelor  vechiului  Babilon. 

«Aici  a  înflorit  odinioară  un  oraş  bogat;  aici  a  fost 
reşedinţa  unei  împărăţii  puternice.  O'  mulţime  vie  de 
oameni,  însufleţea  pe  vremuri  aceste  locuri,  acum  atât 
de  pustii,  şi  cete  de  oameni  ocupaţi  străbăteau  pe  atunci 
aceste  străzi,  astăzi  atât  de  părăsite. 

In  aceste  ziduri  în  care  acum  domneşte  o  linişte 
mormântală,  răsuna  altă  dată  în  continuu  zgomotul  me¬ 
seriaşilor  creatori,  strigătul  bucuriei  şi  al  veseliei. 

Această  adunătură  de  blocuri  de  marmoră  forma 
odinioară  palate;  aceste  coloane  răsturnate,  împodobeau 
majestatea  templelor;  aceste  galerii  prăbuşite  arătau  odi¬ 
nioară  pieţele  publice...  Şi  ce  a  rămas  din  acest  oraş 
puternic?  Un  schelet  trist!  Ce  a  rămas  dintr’un  teritor 
atât  de  mare?  —  O  amintire  întunecoasă  şi  stearpă! 
Zgomotului  mulţimii,  care  se  îmbulzea  pe  vremuri  în 
aceste  hale,  i-a  urmat  acum  liniştea  morţii.  Tăcerea 
mormântului,  a  luat  locul  vuetului  de  pe  pieţele  publice. 
Prosperitatea  înfloritoare  a  unui  oraş  comercial,  s’a 
schimbat  în  sărăcie  spăimântătoare!  Palatele  regilor  au 
ajuns  locuinţa  fiarălor  sălbatice.  Pe  pragul  templelor 
pasc  turme  de  animale,  iar  sanctuarul  zeilor  este  ocupat 
de  hidoase  târâtoare  necurate. 

Vai !  Ce  strălucire  măreaţă  s’a  stins  pe  ruinele  Ba- 
bilonului.  Ce  lucruri  de  artă  s’au  nimicit  acolo!  Astfel 

se  distrug  creaţiunile  omului!  Astfel  dispar  împărăţi  şr 
naţiuni!»  (*Le$  Ruines >  de  Volney). 

Nabucodonosor  (605 — 562  a  Hr.)  dusese  o  politică 
de  cuceriri  universale.  Tirul,  Ierusalimul,  şi  alte  cetăţi 
au  cunoscut  stăpânirea  şi  ruina  venite'  din  Babilon. 

Se  părea  că  prin  Nabucodonosor  vorbeşte  Friderich 
cel  Mare,  regele  Prusiei,  care  zicea:  «Bunul  Dumnezeu 
e  totdeauna  de  partea  celor  mai  mulţi  şi  mai  bine 
înarmaţi». 

Ori,  prorociile  asupra  Babilonului  arată  —  zice  Foer- 
ster  —  că  succesul  momentan  este  supus  legilor  distrugerii. 
«Profundul  simţ  al  fiinţii  umane  recunoaşte  puterea  şi 
importanţa  legilor  ce  stau  scrise  în  intimitatea  conştiintii. 
Toţi  acei  care  au  văzut  mai  adânc  în  viaţă,  au  recu¬ 
noscut  că  în  ultima  analiză  tot  puterile  morale  hotărăsc 
asupra  vieţii  şi  morţii  popoarelor». 

Urmaşii  lui  Nabucodonosor,  slabi,  lăsară  politica  cu¬ 
ceririlor  şi  golul  acesta  l-au  umplut  mai  târziu  Perşii. 
(«Intre  Divin  şi  Uman»  de  Papacostea  p.  42). 

Din  lucrurile  ridicate  din  templul  din  Ierusalim 
(II  Regi  25,  14 — 16)  de  cătră  armatele  lui  Nabucodonosor, 
cele  rămase  au  fost  restituite  de  cătră  Cir,  regele  Per¬ 
şilor  (558 — 509  a  Hr.)  în  număr  de  5400  (Ezra  1,  12). 

Lipseau  însă  odoarele  cele  mai  de  preţ,  din  punct 
de  vedere  religios:  Arca  Alianţei 1  cu  tablele  legii,  cu 
vasul  cu  mană  şi  toiagul  lui  Aron  şi  altarul  tămâerei. 
Legenda  spune  că  Ieremia  ar  fi  răpit  Arca  Mărturiei * 
altarul  tămâerei,  înainte  de  distrugerea  templului  de 
Nabucodonosor  şi  le  ar  fi  dus  pe  muntele  Nebo  —  dincolo 
de  marea  Moartă  —  şi  le-a  ascuns  şi  astupat  într’o 
peşteră,  cu  nădejdea  că  prin  ele  Dumnezeu  îşi  va  vădi 
odată  puterea  Sa.  Mulţi  cred  că  Arca  Alianţei  sau  Arca 
Mărturiei  este  încă  tot  în  peştera  din  Munteie  Nebo, 
şi  că  va  fi  descoperită  abia  la  sfârşitul  lumii  când  şi 
Evreii  se  vor  converti  la  creştinism.  Atunci  ei  vor  vedea 
că  «legea  a  fost  un  pedagog  cătră  Hristos»  şi  că  în 

1  Numită  aşa,  fiindcă  în  ceie  2  table  a  Iui  Moisi  care  se  păstrau 
intrânsa,  se  cuprindea  contractul  legământului  dintre  Dumnezeu  şi  om. 

5  Numită  şi  aşa,  fiindcă  legea  din  ea  e  mărturia  voinţii  dumnezeeşii. 


locul  vasului  cu  mană  Hristos  ne-a  dat  Potirul  cu  sân¬ 
gele  Său. 

De  aceea,  tot  ce  omenirea  clădeşte  fără  de  Hristos, 
şi  pe  altă  temelie  decât  pe  Hristos,  va  suferi  groaznică 
risipire-  ca  şi  Babilonul,  ca  şi  Ninive,  ca  şi  Sodoma. 

Prorociile  cuprind  adevăruri,  pe  care  viitorul  le 
realizează.  Ele  pot  fi  înţelese  numai  de  oamenii  cre¬ 
dincioşi,  fiindcă  numai  credinţa  poate  privi  în  veşnicie. 
«Jeţul  slavei»  şi  «munca  focului»  —  cum  zice  Mau- 
noury  —  sunt  lucruri  pe  care  ochiul  credincios  le  ce¬ 
teşte  încă  de  pe  pământ  în  cartea  veşniciei. 

Popoarele  înţelepte  dau  ascultare  cuvântului  lui 
Dumnezeu  şi-şi  pregătesc  şi  aici  şi  dincolo  «jeţ»  de  slavă. 

Omul  singuratic  trebue  să  ştie  că,  nui  îngăduit 
să  se  îndoiască  nici  de  bunătatea  lui  Dumnezeu,  nici 
de  Pronia  Sa,  nici  de  făgăduinţele  Sale. 

Econom  A.  C.  Cosma. 


Probleme  actuale. 


Reforma  cultului  catolic. 

In  paginile  acestei  reviste  s'a  scris  în  repeţite  rânduri 
despre  mişcarea  liturgică  din  sinul  protestantismului. 

Pentru  a  înţelege  însă  mai  uşor  mişcarea  liturgică  din 
biserica  protestantă,  e  bine  să  fim  orientaţi  asupra  pro¬ 
blemelor,  cu  cari  se  luptă  azi  biserica  romano-catolicâ. 

Aproape  de  zece  ani  se  observă  nizuinţa  mănăstirilor 
benedictine  din  Maria  Laach  şi  Beuron,  de  a  conduce 
viaţa  clerului  şi  a  poporului  din  centrul  cultului  divin. 
„De  aceea  reforma  liturgică  vrea  să  desvoalte  în  sufletul 
credincioşilor  pe  deoparte  o  participare  mai  vie,  mai  in¬ 
tensă  la  cultul  divin,  iar  pe  de  altă  parte,  să-i  înveţe  a 
aplica  şi  în  viaţa  de  toate  zilele  tezaurul  sufletesc  dobândit 
prin  graţia  divină  în  decursul  sf.  liturgii".  (Hammerstede, 
Liturgische  Erneuerung  und  Kircbenkunst  107).  Acest 
cuvânt  al  priorului  din  Maria  Laach  ne  arată,  despre 
ce  e  vorba  în  mişcarea  catolică,  spre  deosebire  de  cea 

protestantă.  In  biserica  Romei  interesul  se  îndreaptă  în 
rândul  prim  asupra  vieţii  practice,  nu  asupra  cultului  ca 
atare.  Aici  se  vorbeşte  de  o  „viată  liturgică"  de  o  viaţă 
izvorâtă  din  sf.  liturghie.  Aceasta  însemnează  convieţuirea 
lumii  laice  în  modul  cel  mai  intim  cu  biserica.  'Ritmul 
vieţii  liturgice  bisericeşti  să  fie  ritmul  vieţii  de  toate  zilele. 
Acesta  este  scopul  mişcării  liturgice  în  biserica  Romei. 
Astfel  se  poate  nădăjdui  întru  întemeierea  unei  noi  vieţi 
religioase  cu  ajutorul  sf.  liturghii. 

Drumul,  care  duce  spre  acest  scop,  este  încercarea 
de  a  trezi  lumea  la  o  participare  vie  la  cultul  divin.  Simpla 
prezenţă  la  cultul  divin  fără  nici  o  participare  cu  interiorul 
propriu  la  acţiunile  sfinte,  nu  poate  folosi  nimic. 

Pe  de  altă  parte  se  observă  tendinţa  de  a  forma  o 
liturghie  în  spiritul  primilor  creştini.  Din  aceasta  nizuinţă 
a  catolicilor  putem  constata,  că-şi  recunosc  greşala,  de  a 
fi  dat  uitării  anumite  forme  rituale,  a  căror  putere  pentru 
trezirea  şi  dezvoltarea  sentimentului  religios  este  în  afară 
de  orice  îndoială.  De  pildă  mergerea  la  sf.  biserică  cu 
prescura  neslujită,  care  era  un  obiceiu  pe  timpul  primilor 
creştini  şi  este  în  uz  şi  azi  la  creştinii  ortodocşi,  cari  duc 
cu  mâna  proprie  prinosul  pentru  sf.  jertfă.  Acest  obiceiu 
vechiu  l-au  reintrodus  călugării  din  Maria  Laach,  pretin¬ 
zând,  ca  creştinii  să  aducă  ei  înşişi  hostia  neslujită  la 
sf.  liturghie.  E  vorba  deci,  ca  cuprinsul  de  viaţă  dătător, 
şi  vecinie  neperitor  al  sf.  liturghii,  să  fie  prezentat  într’un 
mod  cât  se  poate  de  clar,  intuitiv  şi  frumos  înaintea  sufle¬ 
tului  creştin  şi  astfel  să-l  predispună  la  o  vie  participare. 

O  bibliografie  liturgică  foarte  bogată  caută  să  ser¬ 
vească  aceste  scopuri  înalte :  pe  deoparte  tratate  ştiinţifica 
cari  cercetează  esenţa  şi  forma  liturghiei  vechi,  ca  să 
câştige  din  ea  cunoştinţe  folositoare  pentru  reforma  actuală; 
Astfel:  „Mysterium"  o  colecţie  de  lucrări  ale  călugărilor 
din  Maria  Laach.  „Ecclesia  orans"  de  Ildefons  Herwegen. 
Guardini:  „Liturgische  Bildung".  Pe  de  altă  parte  sunt  o 
mulţime  de  cărţi  liturgice  populare,  cari  espun  unele  părţi 
din  sf.  liturghie  latineşte  şi  nemţeşte,  ca  astfel  şi  lumea: 
laică  să  înţeleagă  ce  se  petrece  în  faţa  sf.  altar. 

Să  cercetăm  acum  mai  deaproape  unele  momente 

caracteristice  ale  acestei  mişcări  catolice.  Astfel  intere¬ 
santă,  ba  chiar  surprinzătoare  este  întoarcerea  la  cete  vechi. 

Se  caută  pretutindenea  paralele  între  cultul  divin  aL 
primilor  creştini  şi  între  cultul  misterelor  în  antichitate.  O 
legătură  între  ele  formează  idea  comună  a  simbolului  ca 
semn  de  mare  efect.  Se  constată  pe  urmă,  că  în  ambele 
culturi  se  petrece  o  imitaţie  a  evenimentelor  unei  istorii 
sfinte,  în  ambele  se  petrece  o  actualizare  a  evenimentului 
imitat  pentru  arătarea  unei  realităţi  transcendentale.  „Miste¬ 
rul  care  se  reprezintă  este  sărbătorirea  jertfei,  care  e  o 
comemorare.  Această  comemorare  e  totodată  procesul 
actual  al  mântuirii.  înapoia  sărbării  misterului  se  ascunde 
deci  fapta  dumnezeiască.  Comemorarea  deci  nu  este  o 
simplă  amintire,  ci  simbol  plin  de  realitate  în  înţelesul 
antic".  [Casei  „Mysterium"  Pag.  49 — 50). 

Şi  bogăţia  formelor  din  cultul  divin  creştin  se  constată 
ca  absolut  necesară  în  interesul  caracterului  obiectiv  al 
sf.  liturghii.  Astfel  se  spune  într’un  Ioc:  „In  faţa  acestor 
forme  sar  putea  trezi  dorul  după  simplicitatea  spirituală 
din  primele  veacuri.  Şi  totuşi  a  fost  necesară  această  dez¬ 
voltare  pentru  bunul  mers  al  bisericii  şi  al  omenimii.  Lipsa 
de  forme  a  cultului  german  a  arătat  nevoia  unui  puternic 
decor  esterior,  pentru  cunoaşterea  valorii  obiective  a  reli- 
giunii".  (Casei  „Mysterium"  27). 

Viaţa  religioasă  creştină  este  legată  în  mod  esenţial 
de  momente  materiale,  precum  reiese  din  idea  simbolului. 
Nu  există  viaţă  religioasă,  în  înţeles  integral  fără  mijlocirea 
unei  forme  reale  de  cult.  De  aici  necesitatea  liturghiei  şi 
însemnătatea  ei  pentru  viaţa  creştină.  ,Forma  e  condiţia 
prezenţei  reale  a  lui  Dumnezeu  în  cult. 

Aceasta  este  viaţa  care  vrea  să-şi  facă  drum  în  bise¬ 
rica  rom.-cat.  prin  mişcarea  liturgică,  având  să  poarte  o 
luptă  aprigă  împotriva  opoziţionismului  iezuitic,  în  contul 
căruia  se  pune  mechanizarea  şi  raţionalizarea  cultului 
catolic. 

[După  revista  „Die  Chrislliche  Welt“  Dr.  Nicolae  Terchilă. 

Nr.  2  din  20  Ian.  1927). 

MIŞCAREA  LITERARĂ. 

Sonnerkraît.  Der  Philipperbrif  des  hi.  Paulus  in  Ho- 
milien  fîir  denkende  Christen  dargelgt,  von  Dr.  Uranz  Keller 
Profesor  der  Theologie  an  der  Universităt  Freiburg.  Zweite 
und  dritte,  verbesserte  Auflage.  Freiburg  i.  Br.  1919Herder. 
Pag.  128. 

Nu  noutatea  acestei  lucrări  ne  face  să  o  amintim,  cu 
laudă,  ia  acest  loc,  ci  faptul  că  la  noi  nu  s  a  scris,  după 
cât  ştim,  despre  ea. 

Epistola  cătră  Filipeni  a  sf.  apostol  Pavel  este  una 
dintre  cele  mai  caracteristice  lucrări  ale  marelui  misionar. 
In  ea  ni  se  spovedeşte  inima  plină  de  cea  mai  caldă  dra¬ 
goste  a  părintelui  faţă  de  fiii  săi  duhovniceşti.  Prilejul  pentru 
această  revărsare  de  simţire  este  cunoscut :  Filipenii  din 
propria  lor  iniţiativă  trimit  ajutoare  lui  Pavel,  în  temniţa 
din  Roma.  Pavel  e  emoţionat  de  gestul  delicat  al  fiilor  săi 
duhovniceşti  şi  le  răspunde  printr’o  scrisoare  de  o  nespusă 
seninătate.  E  o  revărsare  de  bucurie  părintească.  Căldură 
de  soare,  dătător  de  viaţă. 

Tâlcuirea  acestei  epistole  nu  e  un  lucru  aşa  de  uşor 
pe  cât  se  pare.  Pentrucă  numai  o  inimă  cu  o  delicată  sen¬ 
sibilitate  e  în  stare  să  prindă  şi  să  dea  mai  departe  sim¬ 
ţirea  şi  întreaga  atmosferă  de  seninătate  care  se  desprinde 
din  epistola  către  Filipeni. 

Autorul  o  are.  De  aceea  citirea  cărţii  e  şi  uşoară  şi 
delicioasă.  Te  reculegi  şi  te’ntăreşti,  ca’ntr’o  baie  de  soare 
—  ispitând  paginile  „Sonnenkraft“-ului  lui  Keller.  n,  c. 

* 

Das  Himmelreich  auf  Erden.  Sonntagsbtichlein  fur 

schlichte  Leute,  von  fieinrich  Mohr.  Freiburg  i.  Br.  1926 
Herder.  Pag.  252. 

Chemarea  preotului  se  reduce,  la  urma  urmelor,  la 
datoria  de  a  promova  împărăţia  lui  Dumnezeu  pe  pământ. 
Cu  pilda  vieţii  sale  şi  prin  nezăbavnică  propoveduire.  Iar 
chemarea  oricărui  creştin  este  să  adânciască  şi  el  Evan¬ 
ghelia  Mântuitorului,  ca,  încercând  s'o  realizeze  în  viaţă, 
să  se  împărtăşiască  de  mântuirea  gătită  celor  ce  trăiesc 
„în  Hristos". 

Adâncirea  Evangheliei  se  face  prin  meditaţii.  Clipele 
de  meditaţii  sincere  şi  profunde  sunt  clipe  de  contact  cu 
divinitatea.  Ele  nobilitează  sufletul  şi  fructifică  viaţa. 

Iată  pentruce  cartea  de  care  vorbim  este  o  carte  atât 
de  preţioasă.  Ea  destăinueşte  adevăruri  eterne  cuprinse 
în  cuvinte  de-ale  Scripturilor  sfinte.  Trezeşte  simţiri  creşti¬ 
neşti  şi  sugerează  atitudini. 

Nu  e  literatură  religioasă  diluată,  ci  meditaţiile  unui 
creştin  luminat  şi  sensibil,  căruia  nu-i  lipseşte  nici  talentul 
de  a-şi  îmbrăca  gândurile  în  haina  unui  stil  de  o  remar¬ 
cabilă  plasticitate  şi  vioiciune. 

Meditaţiile  sunt  orânduite  după  urmarea  Duminicilor 
şi  sărbătorilor  de  peste  an.  Astfel  ele  pot  sluji  şi  ca  pre¬ 
ţioase  puncte  de  plecare  pentru  predici. 

* 

Die  Stunde  des  Kindes,  Kinderpredigten.  Unter  Mit- 
wirkung  von  Dr.  Konstantin  Brettle,  Franz  Ioseph  Brecht 
und  Franz  Xaver  Huber,  herausgegeben  von  Karl  Dorner 
4  u.  5  Aufl.  284  S.  Herder,  Freiburg  i.  Br.  1926. 

Cartea  aceasta  de  predici  este  scrisă  pentru  copii  şi 
pentru  toţi  aceia  cari  vor  să  înveţe,  cum  se  împărtăşesc 
copiilor  gândurile  bune  şi  sentimentele  nobile :  pentru  preoţi, 
învăţători  şi  părinţi. 

Vorbind  de  predici,  trebue  să  recunoaştem,  că  ele 
nu  totdeauna  au  rezultatul  dorit.  Şi  asta  nu  din  pricina  că 
cuprinsul  lor  nu  ar  fi  destul  de  adânc  şi  frumos,  ci,  uneori, 
pentru  motivul  că  forma  în  care  acest  cuprins  este  îmbrăcat 
nu  este  aleasă  potrivit  psihologiei  ascultătorilor.  îndeosebi 
când  aceşti  ascultători  sunt  copii,  predicatorul  trebue  să 
ţină  seamă  de  acest  factor  psihologic  şi  să  fie,  în  expunerea 
predicei,  simplu,  intuitiv  şi  vioiu. 

In  Apus  problemei  acesteia  i  se  dă  o  atenţiune  deo¬ 
sebită.  Se  întocmesc  şi  servicii  divine  anume  pentru  copii. 
Nu  lipsesc  nici  predicile  dela  aceste  servicii.  Anume  pentru 
copii,  şi  acestea.  Adevărurile  şi  poveţele  împărtăşite  prin 
ele  sunt  lămurite,  sensibilisate  prin  pilde  şi  asemănări  luate 
din  lumea  copiilor.  E  o  adaptare  înţeleaptă,  pedagogică. 
De  aceea  nici  rezultatul  nu  întârzie  să  se  producă.  In  felul 
acesta  predica  în  Ioc  de  a  plictisi  şi  ucide,  interesează  şi 
zideşte. 

In  slujba  zidirii  creştineşti  a  tineretului  e  pusă  şi  cartea 
de  predici  Die  Stunde  des  kindes  a  profesorului  Dorner. 
Preoţii  şi  învăţătorii  noştri  cari  poartă  —  şi  trebue  să  poarte 
—  grijă  de  educaţia  micilor  vlăstare  ale  neamului  ar  putea 
învăţa  mult  din  această  carte.  prof.  N.  Colan. 

* 

Dela  leagăn  până  la  moarte,  predici  de  Dr.  Grigorie 
Comşa,  episcopul  Aradului.  Ed.  Librăriei  Diecezane,  Arad 
1927.  Pag.  225.  Preţul  80  Lei. 

Noul  volum  al  P.  S.  Episcop  Grigorie  sa  zămislit 
din  convingerea,  că  preotul  trebue  să  fie  un  propoveduitor 
al  Iui  Hristos  nu  numai  în  biserică,  ci  la  toate  ocaziile  ce 
i  le  îmbie  atât  de  complexa  viaţă  pastorală.  P.  S.  Sa  a 
pus  la  îndemâna  clerului  până  acum  predici  pentru  Dumi¬ 
nicile  şi  sărbătorile  anului  bisericesc,  predici  pentru  săr- 

bătorile  naţionale,  şi  predici  împotriva  babtiştilor  —  toate 
fiind  atât  de  bine  primite  de  ceice  doresc  să  se  înveţe, 
pentru  a  învăţa,  la  rândul  lor,  pe  alţii.  Volumul  de  fată 
este  o  firească  şi  mult  aşteptată  completare  a  seriei  de 
volume  de  predici  pe  cari  le*a  scris  harnicul  vlădică  dela 
Arad.  De  aceea  suntem  convinşi  că  cartea  care  cuprinde 
predici  la  sf.  Botez,  la  sf.  Mărturisire,  la  sf.  Maslu,  la  Cu¬ 
nunii,  la  sf.  de  biserici,  la  instalări  în  parohie,  la  înmor¬ 
mântări  etc.  va  găsi  un  viu  răsunet  în  sufletele  celor  ce-i 
vor  răsfoi  cu  luare  aminte  frumos  tipăritele-i  pagini.  Pentru 
cucernica  noastră  preoţime  îndeosebi  ea  va  fi  o  preţioasă 
călăuză  pastorală. 

* 

înmuguriri.  Stihuri,  cuvântări,  recenzii,  reverii.  De 
Pr.  Prof.  Gh.  F.  Ciauşanu.  „Scrisul  Românesc"  Craiova  1926. 
Pag.  64.  Preţul  40  Lei. 

Autorul  e  modest.  O  însuşire  care-i  şade  aşa  de  bine 
unui  preot.  îşi  numeşte  cartea  „înmuguriri",  cu  toate  că 
cuprinsul  ei  îl  alcătuesc  gânduri  răspândite  şi  simţiri  alese 
aşternute  pe  hârtie  cu  răgazul  şi  grija  celui  deprins  să  nu 
se  joace  de-a  scrisul.  Rară  carte  de  un  cuprins  aşa  de 
felurit  („stihuri,  cuvântări,  recenzii,  reverii")  şi  totuşi  aşa 
de  —  dintr’o  bucată.  E  mărturia  unui  om  —  în  cugetare  şi 
stil.  Gânduri  inspirate  de  Scripturile  sfinte  şi  îngemănate 
cu  flori  de  cugetare  antică  (Păr.  Ciauşanu  pare  un  pasi¬ 
onat  al  culturii  clasice). 

O  clasică  distincţie  e  şi  nota  esenţială  a  scrisului  pă¬ 
rintelui  Ciauşanu.  Altfel  nu-1  putem  caracteriza.  Adânc  şi 
cuceritor  în  predici  şi  cuvântări,  iscusit  în  recenzii,  incisiv 
şi  de  o  urbanitate  atică  în  „răfueli".  Articolele  şi  mărun¬ 
ţişurile  literare  risipite  prin  diferite  publicaţii  nu  totdeauna 
sunt  vrednice  să  fie  puse  a  doua  oară  'sub  tipar  şi  învă¬ 
luite  în  copertă.  Adunându-şi-le  pe  ale  sale  părintele  Ciau¬ 
şanu  a  făcut  un  lucru  bun.  Pro/.  N.  Colan. 


CRONICĂ. 

Dorînţi. . .  de  unire  a  bisericilor  catolice  şi  ortodoxe 
din  Polonia.  Nu  e  câtuş  de  puţin  nouă  vestea  despre  ac¬ 
tivitatea  desfăşurată  în  Polonia  de  agenţii  papismului 
pentru  unirea  bisericii  ortodoxe  cu  cea  catolică.  Numai 
cât  rezultatul,  fireşte,  este  de  cele  mai  multeori  tocmai 
contrarul  celui  aşteptat.  Şi  anume  din  două  motive.  Unul 
trebue  căutat,  de  bună  seamă,  în  credinţa  ancestrală  a 
credincioşilor  faţă  de  legea  strămoşească  ortodoxă  (chiar 
şi  când  ea  se  numeşte  „pravoslavnică")  iar  al  doilea  este 

tradiţionala  lipsă  de  sinceritate  ce-o  dovedesc  sistematic 
(ori  cât  ar  îmbrăca-o  în  cuvinte  dulcege!)  catolicii-  O  do¬ 
vadă  recentă: 

La  Vilna  s’a  ţinut  de  curând  un  congres  al  episco- 
pilor  catolici  din  Polonia.  S’a  discutat,  între  altele,  che¬ 
stiunea  unificării  liturghiei  în  eparhiile  cari  înainte  de  răs- 
boiu  au  aparţinut  Rusiei.  Fireşte  acestă  unificare  nu  se 
poate  înţelege  decât  într’un  singur  sens :  al  catolicizării  com¬ 
plecte  a  liturghiei  orientale.  Pentrucă  lozinca  Romei  este  : 
concesii  în  ale  ritului,  pănă-i  putem  prinde.  Pe  urmă  vom 
vedea. 

In  congres  s’a  discutat  şi  chestiunea  „unirii  bisericii 
ortodoxe  din  Polonia,  cu  cea  catolică”.  Iată  după  „Les  nou- 
veles  religieuses”,  punctul  de  vedere  adoptat  de  congres : 
„Nu  numai  că  biserica  romano-catolicâ  salută  cu  bucurie 
întoarcerea  (?!  Nota  red,)  la  sinul  său,  a  fraţilor  rătăciţi 
j!  Nota  red.)  ci  îi  felicită  chiar  pentru  alipirea  lor  la  ade¬ 
vărata  [!  Nota  red.)  doctrină”.  In  ceeace  priveşte  ritul  — 
pot  să  şi-l  păstreze. 

Asemenea  şi  obiceiurile  cari  n'au  nici  o  legătură  cu 
credinţa.  (Obiceiuri  religioase,  fără  legătură  cu  credinţa  ? 
Nota  red).  Asta  până  vor  trece.  Căci  după  aceea  ştim  ce 
se  întâmplă. 

De  altfel,  cât  de  puternic  este  curentul  filo-catolic  în 
sinul  bisericii  ortodoxe  din  Polonia  o  dovedeşte  suficient 
faptul,  că  un  episcop  rus  trecut  [nu  ştim  din  ce  motive) 
la  catolici  a  fost  somat  de  popor  să  se  reîntoarcă  în  sinul 
bisericii  ortodoxe.  Acesta  s’a  opus,  iar  credincioşii  i-au 
pregătit  un  rug  pe  care  neo-schismaticul  episcop  ar  fi 
fost  ars  de  poporul  fanatic,  dacă  n’ar  fi  fost  salvat,  în  ul¬ 
timul  moment,  de  poliţie.  N’am  amintit  acest  fapt  fioros 
pentru-că  l-am  aproba.  Doamne  fereşte !  Arderea  pe  rug 
a  schizmaticilor  este  doar  un  obiceiu  prin  excelenţă  ca¬ 
tolic.  L-am  amintit  numai  fiindcă  este  deosebit  de  semnifi¬ 
cativ  pentru  „puternicul  curent  filo-catolic”  din  sinul  Bi¬ 
sericii  ortodoxe  din  Polonia.  Neculce. 

* 

Aniversarea  morţii  lui  Pestalozzi.  S’au  scurs  o  sută 
de  ani  dela  moartea  marelui  pedagog  şi  incorigibil  idealist, 
Ioan  Enric  Pestalozzi-  Posteritatea  recunoscătoare  a  pornit 
din  nou  să-i  învie  memoria  celuice  a  iubit  omenimea  cu 
atâta  căldură  şi  sinceritate. 

De  copil  învaţă  să  cunoască  şi  să  iubească  poporul, 
pe  care  de  atunci  începând  îl  vede  nedreptăţit,  ţinut  în 
incultură,  deşi  e  bun,  blând  şi  brav.  Ţinta  vieţii  lui  e,  să 
facă  tot  ce  va  putea  pentru  ridicarea  lui. 

hn  casa  părintească  a  înţeles  ce  factor  însemnat  e  fa¬ 
milia  în  luminarea  şi  înaintarea  poporului.  De  aici  con- 

cluzia :  pentru  a  ridica  poporul  trebue  înălţată  familia. 
Munca  aceasta  nu  se  poate  face  decât  prin  şcoală.  Iar 
şcoala,  ca  să  poată  creşte  familii  nobile,  bune,  morale, 
trebue  însăşi  să  se  schimbe  într'o  familie  de  acest  fel.  Şi 
nu  după  multe  strădanii  îi  succede  să  ne  arete  în  mod 
intuitiv  —  el  e  doar  celce  a  accentuat  mai  mult  principiul 
didactic  al  intuiţiei  —  şcoala  dorită  de  el.  Păcat,  că  ai  săi 
contimporani  nu  l-au  putut  înţelege  dela  început. 

Tot  în  casa  părintească  a  făcut  cunoştinţă  şi  cu  mi¬ 
zeria  şi  cu  eroismul  de  a-i  ţinea  piept  chiar  şi  când  s'ar 
părea  că  va  ieşi  biruitoare.  De  aceea  se  hotăreşte  la  Neuhof, 
să  deprindă  şi  pe  alţii  cu  acest  eroism. 

Ridicarea  poporului !  Această  ideie,  în  clipele  cele 
mai  negre  ale  vieţii  sale,  îl  obsedează.  Trebue  să  ia  şi 
peana  în  mână  pentru  a  învăţa  poporul  şi  prin  carte.  Aşa 
apare  „Leonhard  şi  Gertruda",  cea  dintâi  izbândă  a  sa. 

Nu  peste  mult  i  se  îmbie  ocazia  de  a  avea  în  jur  o 
sumedenie  de  copii  fără  tată  —  orfani  de  răsboiu.  —  Cât 
de  bine  cunoştea  el,  ce  greu  e  să  n  ai  tată,  doar  nici  el 
n’avusese  din  al  şaselea  an  al  vieţii  sale !  înfiinţează  deci 
la  Stanz  o  şcoală,  care  să  le  fie  familie,  şi  el  devine  tatăl 
lor ,  petrecând  şi  ziua  şi  noaptea,  şi  la  lecţii  şi  la  masă  şi 
la  distracţii  în  mijlocul  lor.  Ce  zile  fericite  pentru  el! 

Dar  ce  folos  pentru  popor,  dacă  există  numai  o  şcoală 
de  acest  fel,  iar  pe  celelalte  le  conduc  cismarii  incapabili 
de  a-şi  mai  practica  meseria!  E  lipsă  de  multe  şcoale  ca 
cea  dela  Stanz !  înfiinţează  deci  la  Bungdorf  şcoală  pentru 
pregătirea  de  învăţători,  cari  să  ştie  ce  vor,  cari  să  ştie 
ce  fac. 

Renumele  lui  trece  graniţi,  trece  mări  şi  ţări.  Şi  oameni 
dornici  de  a  vedea  şcoala  pusă  pe  alte  baze,  îndrumată 
pe  alte  drumuri  mai  sănătoase,  vin  să  culeagă  sfaturi  şi  în- 
,  văţătură  dela  el.  Viverdunul  îl  ridică  la  rangul  de  educator 
al  omenimii. 

Teoriile  lui  Rouseau  găsesc  în  el,  fără  a  le  urma 
servil,  un  bun  interpret  şi  îndreptător,  şi  un  desinteresat 
apostol. 

Fiu  al  vremilor  absolutismului  luminat,  doreşte  sincer, 
pentru  el  dureros  de  sincer,  ridicarea  poporului.  II  socotim 
între  cei  mai  adevăraţi  şi  curaţi  democraţi,  mai  mult  decât 
„pedagog"  şi  procursor  al  „şcoalei  active",  cu  toate  că  na 
ieşit  la  răspântiile  uliţelor! 

De  aceea  azi  la  o  sută  de  ani  dela  moartea  lui, 
când  dragostea  de  popor  a  ajuns  o  vorbă  banală,  ipocrită 
exploatată  doar  —  când  avem  lipsă  de  a  stoarce  voturi, 
când  mijlocul  de  ridicare  şi  întărire  a  lui  —  familia  şi  şcoala  — - 
sunt  lovite  cu  dispreţ,  indirect  până  şi  de  legiuiri,  iar  re- 


prezentanţii  lor  împinşi  la  cerşitorie  sau  la  moartea  prin 
lipsuri,  pentru  marii  „binefăcători  democraţi,  lămuritori  la 
răspântii  de  drumuri  ori  în  sale  închise,  dar  tixite  de  ceice 
„nu  ştiu  ce  vor“  e  bine  să  le  adufcem  aminte  că  ar  trebui 
să-şi  aleagă  alt  program  —  dacă  în  adevăr  iubesc  pe  se¬ 
menii  lor  —  de  vor  să  aibă  epitaf  identic  cu  al  adevăra¬ 
tului  democrat.  Epitaful  lui  Pestalozzi  de  pe  statuia  lui 
dela  Ywerdun  cuprinde  un  astfel  de  program.  Ca  un  me¬ 
mento  pentru  ei  să-l  mai  copiem  odată:  „Aici  odihneşte 
Henric  Pestalozzi,  născut  în  Ziirich  la  12  Ianuarie  1746, 
mort  în  Brugg  la  17  Februarie  1847,  mântuitorul  săracilor 
la  Neuhof,  întemeietorul  şcoalei  poporale,  la  Ywerdun  edu¬ 
catorul  omenimii ;  om,  creştin,  cetăţean;  totul  pentru  alţii, 
pentru  sine  nimic :  binecuvântat  fie  numele  lui  r 

Sincerului  iubitor  de  oameni  Ioan  Enric  Pestalozzi,  la 
centenarul  morţii  sale,  cu  evlavia  îi  închinăm  şi  noi  aceste 
câteva  rânduri.  Binecuvântată  fie  memoria  lui !  Gh.  Maior. 


Note  şi  informaţii. 

Pentru  adevărul  ce-1  cuprind  şi  pentru  francheţa  cu 
care  e  spus  acest  adevăr,  reproducem  din  ziarul  „Cuvântul1" 
următoarele  rânduri  semnate  de  dl  Nae  lonescu : 

Biserica  romano-catolică  din  vechiul  regat  şi-a  for¬ 
mulat  pretenţiile  în  ceeace  priveşte  ajutorarea  pe  care 
crede  că  are  dreptul  să  o  ceară  dela  statul  român :  10 
milioane  de  lei.  —  E  cam  mult;  ştim,  biserica  romană  e 
învăţată  să  facă  lucrurile  boiereşte,  din  larg.  Arhiepiscopia 
din  Bucureşti  are  nevoe  de  O  canonici ;  episcopia  din  Iaşi 
de  şase.  Se  poate !  Nu  cunoaştem  mecanismul  birocratic 
al  Romei ;  e  posibil  deci  să  fie  neapărată  nevoe  de  toţi 
aceşti  canonici.  Dar  un  lucru  e  sigur:  noi  nu  putem  să-i 
plătim. 

'  Să  facem  o  mică  socoteală :  cele  două  episcopii  de 
Bucureşti  *şi  Iaşi  păstoresc  peste  105.000  de  credincioşi. 
Pentru  această  sută  de  mii  de  catolici,  în  majoritate  nece- 
tăţeni  români,  statul  ar  trebui  să  dea  zece  milioane  de  lei 
anual;  adică  un  ajutor  de,  proximativ  100  lei  de  catolic. 

In  ţara  românească  sunt  însă  12  milioane  de  ortodocşi; 
dacă  le-am  recunoaşte  şi  lor  acelaş  drept,  statul  ar  trebui 
să  acorde  bisericii  dominante  1,2  miliarde  de  lei.  Dar  în¬ 
treg  bugetul  ministerului  respectiv,  care  cuprinde  toate  cul¬ 
tele  din  ţară  şi  pe  deasupra  şi  artele,  nu  e  decât  de  1,05 
miliarde  Iei.  De  unde  dară  zece  milioane  numai  pentru  ca¬ 
tolici  din  vechiul  regat? 

Că  au  două  episcopii  ?  E  adevărat !  Dar  de  ce  au  două  ? 
De  unde,  pentru  catolici,  dreptul  de  a  avea  un  episcop  la 
50,000  de  credincioşi,  când  noi,  ortodocşii,  dominanţii,  nu 
avem  decât  unul  la  670,000  de  oameni! 

Să  nu  exagerăm.  Larga  noastră  solicitudine  pentru  bi¬ 
serica  romană  nu  poate  în  nici  un  caz  merge  până. la  bat¬ 
jocorirea  intereselor  noastre  ortodoxe.  Suntem  un  stat  cre¬ 
ştin  ;  dar  să  nu  se  uite  12-mîlioane  din  noi  suntem  ortodocşi. 
Avem  o  cultură  a  noastră,  şi  o  mândrie  a  noastră,  care  e 
bine  să  nu  fie  jignită. 

O  spunem  pentru  că  dela  o  vreme  lucrurile  astea  au 
început  să  se  cam  uite.  Iată,  fraţii  noştri  uniţi  din  Ardeal 
nu  formulează  şi  ei  asemenea  pretenţii?  Nu  cer  ei  acum 
o  a  cincea  episcopie?  Pe  ce  drepturi  şi  pe  ce  calcule 
reale,  e,  pentru  toţi  oamenii  de  simţ  al  proporţiilor,  o  taină. 
Dar  ei  cer! 

Nu  li  se  va  da.  Nu  se  poate.  La  asta  se  împotriveşte 
şi  bunul  simţ,  şi  conştiinţa  drepturilor  noastre. 

Pretenia  Vaticanului  ne  cinsteşte,  dar  nu  suntem  în 
situaţia  să  ne  întreţinem  pretiniile  cu  bani! 

* 

Manuscrisele  lui  Lenin  se  bucură  —  după  cum  şi  e 
firesc  —  de  o  deosebită  atenţie.  Sovietele  le  păstrează 
ca  pe  cele  mai  scumpe  relicvii  ale  ţarului  roşu.  Şi  ele  sunt 
multe ;  se  pătrează  în  nu  numai  puţin  de  treizeci  de  casse 
wertheimiene.  Sala  în  care  sunt  depozitate  este  încălzită, 
pentruca  umezeala  să  nu  strice  manuscrisele. 

* 

Gazetele  anunţă  că  birourile  stării  civile  din  Rusia 
sovietică  sunt  de-a  dreptul  asaltate  de  ceice  doresc  să 
divorţeze.  Se  divorţează,  cum  s’ar  zice,  pe  familie : 
tata,  sora,  nepoata.  Mulţi  divorţează  din  spirit  de...  cama¬ 
raderie  faţă  de  prietinii  cu  cari  s’au  cununat  de  odată.  Un 
caz  caracteristic:  O  femeie  tinără  se  prezintă  la  ofiţerul 
stării  civile  cerând  divorţul : 

—  Unde  e  soţul  Dumnitale?  Trăiţi  la  olaltă?  întrebă 
funcţionarul. 

—  Da 

—  Atunci  pentruce  divorţezi? 

—  Iac’aşa,  ca  să-l  şicanez. 

* 

„România  Nouâ“,  ziarul  de  sub  conducerea  dlui  prof. 
O.  Ghibu,  pubică,  în  numărul  său  din  26  Februarie,  un  te¬ 
meinic  articol  semnat  de  dl  A.  Murafa,  cu  privire  la  pro¬ 
blema  monahismului  nostru.  Constatând  insuficienţa  cultu¬ 
rală  a  călugărilor  cari  populează  mănăstirile  din  Basarabia, 

autorul  subliniază  adevărul,  că  cele  mai  multe  tulburări 
din  viaţa  bisericească  basarabeană,  inclusiv  tulburările 
în  jurul  reformei  calendaristice,  au  fost  puse  la  cale,  din 
ignoranţă,  de  către  călugări.  De  aceea  una  dintre  cele  mai 
mari  probleme  ale  prezentului  este  culturalizarea  mănă¬ 
stirilor  noastre.  Această  culturalizare  se  impune  cu  atât 
mai  mult,  cu  cât  „lămuririle  şi  îndrumările  odată  primite 
[de  popor]  la  mănăstire  pătrund  în  adâncimea  poporului 
ca  definitive,  autoritare  şi  indiscutabile,  formând  opinia 
poporului  asupra  diferitelor  evenimente  petrecute  în  viaţa 
de  stat". 

Sunt  constatări  şi  sugestii  dintre  cele  mai  juste  — 
numai  să  fie  şi  cine  să  le  asculte. 

* 

Nu  e  lucru  de  mirare,  că  congresul  interconfesional 
dela  Stockholm  [1925]  are  deja  o  întreagă  literatură.  Pro¬ 
blemele  ce  s’au  discutat  acolo  sunt  de  o  importanţă  co¬ 
vârşitoare.  Şi  soluţiile  ce  s’au  cristalizat  din  discuţii  sunt, 
de  sigur,  aşa  de  înţelepte  ca  să  fie  vrednice  de  cât  mai 
largă  popularizare.  Dacă  nu  toate  —  în  orice  caz  cele 
mai  multe. 

De  curând  a  ieşit  o  nouă  carte  despre  congresul  acesta : 
« Ekumeniska  Motet»  av  Paul  Sandegren.  Cu  o  predoslovie 
de  învăţatul  arhiepiscop  Nathan  Soderblom  de  Upsala. 
Tipărită  în  escelente  condiţii  tehnice  şi  împodobită  cu  clişee 
reprezentând  diferite  momente  ale  congresului,  cartea  cu¬ 
prinde  istoricul  acestui  congres  şi  expunerea  amănunţită 
a  problemelor  desbătute  în  el. 

Exemplarul  pe  care  am  avut  prilejul  să-l  răsfoiesc, 
poartă  o  dedicaţie  scrisă  în  limba  germană  de  arhiepiscopul 
Nathan  Soderblom,  la  adresa  I.  P.  S.  Mitropolit  Nicolae. 
Iată  textul  tradus  al  dedicaţiei  omagiale :  „Preaveneratului 
şi  prea  iubitului  meu  frate  în  slujba  Domnului,  preacin¬ 
stitului  arhiepiscop  de  Alba-Iulia  şi  Mitropolit  de  Transil¬ 
vania.  Cu  de  sinceră  gratitudine  şi  doriri  de  bine  dela 
devotatul  Nathan  Soderblom.” 

* 

La  timpul  său,  când  partidul  naţional  a  fuzionat  cu 

Bartidul  ţărănist,  am  avut  prilejul  să  facem  o  tristă  remarcă : 

•in  programul  sintetizat  în  faimosul  decalog  al  partidelor 
fuzionate  lipsea  un  punct  esenţial,  cel  cu  privire  Ia  Biserică. 
De  atunci  s’a  scurs  vreme  tocmai  destulă,  ca  fuzionaţii  să 
se  certe  şi  să  se  despartă.  Divorţul  politic  s  a  produs  acum 
câteva  săptămâni.  Dl  Dr.  Lupu,  cu  tovarăşii  săi  de  idei, 
s’a  despărţit  de  naţionalişti  şi  a  reconstituit  vechiul  partid 
ţărănist.  D-sa  a  şi  ţinut  în  şedinţa  din  23  Februarie  a.  c.  a 
Camerei  deputaţilor  un  discurs  în  care  na  uitat  de  astădată 

să  facă  declaraţii  precise  şi  cu  privite  la  politica  biseri¬ 
cească  a  noului  partid. 

Iată  declaraţiile  şefului  partidului  ţărănist: 

„Biserica  ortodoxă  creştină  a  fost  în  cursul  vremurilor 
nu  numai  pavăza  morală  a  sufletului  românesc,  dar  şi 
scutul  său  naţional. 

Toată  grija  va  fi  dată  deci  pentru  întărirea  credinţei, 
şi  între  cele  dintâi  preocupări  vor  fi: 

Publicarea  Biblei  în  ediţii  populare,  ieftine  —  şi  răs¬ 
pândirea  ei. 

Complectarea  şi  mai  ales  perfecţionarea  personalului 
cultului,  desvoltarea  predicei  religioase  şi  prin  opera  de 
fapte  vii,  învierea  religiei,  a  iubirii  deaproapelui. 

Nu  vom  neglija  nici  celelalte  culturi,  cărora  li  se  va 
acorda  deplină  libertate.  Căci  orice  religie  monoteistă  e 
un  factor  de  disciplină  morală  a  individului  şi  deci  de 
progres  al  statului  şi  societăţii". 

